Dodatna pomoć agraru EU, u Srbiji i dalje na snazi zaštita – AGRO VESTI by agronews.rs\nHome agro danas Dodatna pomoć agraru EU, u Srbiji i dalje na snazi zaštita\nMar 14, 2016 | agro danas, Aktuelno, Evropska unija, Hrana, Poljoprivreda, Prehrambena industrija, Proizvodi, Stočarstvo, Teme, Tržište, Vesti\t|\nU EU će ponovo moći da se uvode privremena ograničenja proizvodnje mleka i mlečnih proizvoda kako bi se pomoglo tom sektoru u krizi, saopšteno je danas u Briselu tokom sastanka ministara poljoprivrede EU. Ukidanje kvota za proizvodnju mleka, slaba ponuda i zabrana uvoza iz Rusije ugrozili su evropski mlekarski sektor, a o ozbiljnosti problema govori i činjenica da su države članice za ministarski sastanak podnele 100 predloga mera. Kriza se prelila i na Srbiju, koja je zbog mogućeg prekomernog uvoza uvela zaštitne mere u sektoru mleka. Mere važe do kraja juna, a u Vladi Srbije agenciji Beta je rečeno da će se tek odlučivati o tome da li će biti produžene.\n“Prelevmani su na snazi do kraja juna meseca. Da li će biti ukinuti o tome će se razgovarati”, rekao je savetnik premijera Srbije za agrar Dragan Glamočić agenciji Beta.\nDodao je da se Srbija nada da će prestati kriza u odnosima EU i Rusije, koja je uticala i na proizvođače mleka u Srbiji.\n“Mi se nadamo da će sukob na toj relaciji prestati, i da neće biti potrebe za prelevmanima ili za povlačenjem nekih drugih mera”, kazao je on.\n“Naravno da će se Srbija odgovorno ponašati i uskladiti svoje mere sa politikom EU”, kazao je savetnik premijera za agrar.\nTrajanje prelevmana krajem decembra je produženo za šest meseci, do kraja juna, a u Ministarstvu poljoprivrede Srbije EurAktivu je rečeno da će javnost biti obaveštena “ukoliko se u međuvremenu bude donosila drugačija odluka”.\nKako podsećaju u Ministarstvu, razlozi za uvođenje i produženje zaštitnih mera su poremećaji na domaćem tržištu nastali zbog poremećaja tokova trgovine poljoprivrednim proizvodima usled embarga Rusije na uvoz iz EU i ukidanja kvota za mleko u EU u 2015.\nDodatne mere u EU\nEvropska komisija je 14. marta tokom sastanka ministara poljoprivrede zemalja članica najavila da je spremna da odobri privremeno ograničenje proizvodnje mleka i povećanje robnih rezervi mleka u prahu i sira, preneo je AFP.\n“Spreman sam da predložim primenu tih propisa” o smanjenju proizvodnje, izjavio je evropski komesar Fil Hogan (Phil). Ovim je otvoren put da se aktivira mera koja omogućava operaterima u sektoru mleka da na dobrovoljnoj bazi postignu dogovor o privremenom ograničenju proizvodnje.\nKao drugu meru za zaštitu poljoprivrednika od smanjenja cena najavio je predlog da se udvostruče robne rezerve mleka u prahu i putera, na 218.000 opdnosno 100.000 tona. Ovim je premašen i predlog Francuske da se maksimalna količina robnih rezervi za mleko u prahu poveća na 160.000 tona sa sadašnjih 109.000.\nKada je reč o krizi u uzgoju svinja, Hogan je predložio da se limit za pomoć ministarstava ne povećava već da ostane na sadašnjhi 15.000, dok su neki učesnici predlagali povećanje na 20.000 do 30.000. Njegov stav je da bi izmena ovog iznosa iziskivala najmanje sedam meseici s obzirom na broj etapa u usvajanju ove mere.\nHogan je rekao i da se spreman da uspostavi centar za nadzor tržišta mesa, koji bi pokrivao proizvode od goverine i svinjetine.\nZemlje članice nisu oklevale sa podnošenjem predloga za poboljšanje stanja u poljoprivredi u Evropi.\n“Bilo je 100 predloga novih mera”, istakao je 14. marta holandski ministar poljoprivrede Martejn van Dam (Martijn), čija zemlja trenutno predsedava EU.\nDosadašnje mere nedovoljne\nHitan plan podrške poljoprivredi koji je pokrenut pre šest meseci nije dao rezultate, odnosno omogućio normalan rad evropskim poljoprivrednicima koji se suočavaju sa padom cena mleka i svinjetine.\nFrancuska, najveća poljoprivredna sila u Evropi, aktivno je diskutovala sa drugim vladama i smatra da je većinu njih okupila oko ideje da je potrebno stabilizovati pa smanjiti proizvodnju mleka. Naime, od aprila 2015. godine kada su ukinute kvote za mleko povećana proizvodnja doprinosi padu cena.\n“Nadam se da pomaku u smislu da jednostavno konstatujemo da se u mnogim poljoprivrednim sektorima previše proizvodi”, rekao je francuski ministar poljoprivrede Stefan Le Fol uoči ministarskog sastanka.\nPored podizanja robnih rezervi, na šta je Brisel spreman, Pariz predlaže i privremeno izuzeće od propisa koje bi zemljama omogućile da ograniče proizvodnju mleka.\nU svinjogojstvu Pariz se zalaže za jačanje pomoći za privatno skladištenje i povećanje limita za pomoć ministarstva sa 15.000 na 30.000 na tri godine, što prema informacijama sa sastanka nije naišlo na odobravanje.\nNeke zemlje nisu saglasne da su im mere potrebne. Reč je o Irskoj, Švedskoj i Danskoj koje su u velikoj meri povećale prozvodnju mleka, ali i o Velikoj Britaniji.\nBrisel: Ne odobravamo nov novac\nŠpanija, sa drug strane, insistira i na donošenju mera u sektoru voća i povrća.\n“Tražili smo reviziju cena za povlačenje (robe se tržišta) da bi mehanizam regulacije tržišta u ovom sektoru funkcionisao“, rekla je španska ministarka Izabel Garsija Teherina.\nNeke zemlje su zatražile kredit za izvoz, za šta Evropska komisija ne zatvara vrata za tu mogućnost.\nKomisija je međutim upozorila da nema nameru da prihvatei nove finansijske izdatke koji bi se pokrivali “svežim novcem” i da nije sklona tome da koristi evropsku “kriznu rezervu” jer je “reč o novcu poljoprivrednika”.\nZauzvrat, Komisija želi da se postojeći instrumenti bolje koriste i ističe da zemlje članice nisu koristile sve vidove pomoći odobrene pre šest meseci. Tada je odobreno 500 miliona evra pre svega za direktnu pomoć poljopivrednicima u najpogođenijim sektorima, uz pravo članica da udvostruče taj iznos sredstvima državnog budžeta. Donete su i mere za privatno skladištenje obranog mleka u prahu i sira.\nTags: evropska unijakvotamlekoproizvodnja mlekaStočarstvotržište\nCena voća stiže cenu mesa\nZbog nestašice limuna i pomorandži u Grčkoj i Turskoj ti agrumi u Srbiji nikada nisu bili skuplji - kilogram limuna košta 380, a pomorandži 260 dinara.


Mojups Besprekidno napajanje sistema grejanja Mojups\nBesprekidno napajanje sistema grejanja\nMožda se čini da su u današnje vreme nestanci električne energije u domaćinstvu retki i kratkotrajni, ali vlasnici sistema grejanja na električni pogon dobro znaju da čak i svaki kratak prekid izaziva mnogo neprijatnosti i dodatnog posla. Zbog toga je neophodno osigurati neprekidno napajanje sistema grejanja, posebno zimi, kada ne možemo da priuštimo prekide grejanja - samo nekoliko minuta prekida napajanja može onemogućiti rad toplotne pumpe za manje od sat vremena.\nU hladnim zimskim danima sistem grejanja nas bukvalno održava u životu, tako da dugoročni ispad sistema naravno nije dobrodošao. Ali čak i kratkotrajni prekidi napajanja mogu da smanje zimske temperature u zgradi, jer obnavljanje sistema grejanja ponekad zahteva puno vremena. Neophodno je sačekati da gorivo potpuno sagori, tada se peć mora ohladiti, a pre ponovnog pokretanja kamin mora biti temeljno očišćen na nekim uređajima. Sve u svemu, može potrajati i više od pola sata, ali naravno da tokom ovog vremena nema grejanja. Još veći problem je pregrevanje kotla i mogućnost trajnog oštećenja ostalih delova sistema.\nSve nas to čeka u slučaju kratkotrajnog nestanka struje. Šta ako struje ponestane satima? U nekim udaljenijim mestima, pod nepovoljnim vremenskim uslovima, brzo se dogodi da prođe nekoliko sati pre nego što se električna mreža ponovo uspostavi. Ako struja nestane noću, moraćete da sačekate jutro pre nego što ponovo pokrenete sistem grejanja. Međutim, takav kvar već može prouzrokovati ozbiljno hlađenje u zgradi, pa je upotreba odgovarajuće prevencije od suštinske važnosti. Srećom, postoje sistemi za napajanje koji pružaju potrebnu električnu energiju čak i u slučaju nestanka struje. Takvi rezervni sistemi su praktični za upotrebu i efikasni, ali takođe mogu biti dovoljni za napajanje uređaja tokom dužeg prekida rada.\nSistemi napajanja su savršeni za napajanje toplotnih pumpi, ali moramo biti oprezni da su ovi uređaji takođe pogodni za naš sistem grejanja. Sistem napajanja za nesmetano napajanje sistema grejanja zadovoljiće i najzahtevnije korisnike, jer se može pohvaliti izuzetno dugom autonomijom - do 24 sata. Ovo će osigurati snabdevanje električnom energijom čak i u slučaju dužeg nestanka struje, ali se takođe može koristiti u zgradama sa ograničenim pristupom električnoj mreži. Sistem napajanja ima čist sinusoidni izlaz, što znači da je pogodan za napajanje toplotnih pumpi i elektromotora, ali se takođe može koristiti za napajanje računarskih, sigurnosnih, video i drugih sistema, koji ne bi trebalo da budu nedostupni za Dugo vremena. Više informacija o sistemu neprekidnog napajanja sistema grejanja možete pročitati na našem sajtu ili nas kontaktirajte na kancelarija@e-disti.com ili 011 3835 349.


Komesar za ljudska prava SE: Sve više napada, pretnji i blaćenja novinara\nDragana Nikoletić | 22. feb 2018.\nBroj pretnji i napada na novinare vidno se povećao od 2015. godine, kao i broj kampanja blaćenja kritičkih novinara, istakao Nils Muižnieks, komesar za ljudska prava Saveta Evrope\nNils Muižnieks (Foto: FoNet / Vlada Srbije / Slobodan Miljević)\nU Srbiji postoji ogroman jaz u percepciji slobode medija od strane predstavnika vlasti i predstavnika građanskog društva, kao i samih novinara, osnovni je zaključak Nilsa Muižnieksa, komesara za ljudska prava Saveta Evrope, nakon četvorodnevne posete Srbiji.\nRazliku u doživljavanju slobode medija između predstavnika vlasti i građanskog društva moguće je pripisati i frustraciji novinara usled izostanka efekata njihovih stavova u javnim dokumentima. Takođe, novinari su nezadovoljni što njihovi stavovi imaju slab učinak i na ponašanje i stavove Vlade, objasnio je Muižnieks, koji je poslednja četiri dana razgovarao sa predstavnicima Ministarstva kulture i informisanja, udruženja novinara i sindikata u medijima.\nZa razliku od drugih država u kojima se predstavnici medija uglavnom žale na zakone, u Srbiji je većina kritika bila upućena na atmosferu u kojoj novinari rade.\nSavet Evrope 12 puta javno upozoravao\n„I sam sam mogao da primetim da je došlo do velikog pogoršanja u odnosu na moju prethodnu posetu 2015, u smislu da ima mnogo više kampanja blaćenja novinara u kojima ih političari nazivaju izdajnicima, plaćenicima, stranim agentima“, opisao je Muižnieks.\n„Broj pretnji novinarima i napada na novinare vidno se povećao, što saznajemo od samih medijskih radnika, ali je to primetno i na platformi Saveta Evrope kroz 12 javnih upozorenja na ovakvo ponašanje“, naveo je komesar za ljudska prava.\nUprkos postojanju komisije koja radi na otkrivanju počinilaca ubistava novinara i angažmanu organa MUP-a na rasvetljavanju tih zločina, nema naročitog napretka u vezi s tim pitanjem.\nS druge strane, predstavnici vlasti tvrde da novinari nisu dovoljno informisani o zakonima, i da se u vezi sa svojom zaštitom ne javljaju blagovremeno organima reda.\n„Kada su mi na ovu svoju opservaciju ukazali u Ministarstvu pravde, insistirao sam na tome da procedure nisu dovoljno transparentne“, pojasnio je Muižnieks.\nMedijski radnici bili su veoma kritični i u vezi sa novim sistemom finansiranja medija preko projekata, uvedenim nakon 2015, za koji su naveli da nije dovoljno transparentan u pogledu raspodele sredstava, kao i da se primaoci sredstava ne pridržavaju odgovarajućeg etičkog kodeksa u obavljanju svog posla, bio je još jedan od Muižnieksovih zaključaka.\n„S druge strane, propaganda je očigledna, kako u komercijalnim glasilima, tako i u medijima pod državnom kontrolom“, dodao je komesar.\nIako je „rad poverenika za informacije od javnog značaja i zaštitu ličnih podataka za svaku pohvalu, čime je veoma olakšano istraživačko novinarstvo, zapravo ga je sve teže sprovoditi u Srbiji, jer Vlada ne poštuje preporuke Saveta Evrope, niti se parlament bavi time“.\n„Jedan od načina koji sam predložio da se situacija poboljša jeste sistematsko odgovaranje Vlade na upozorenja koja se objavljuju na platformi Saveta Evrope, jer je do sada bilo reakcija na samo četiri slučaja od onih 12 upozorenja na koje sam ukazao“, rekao je Muižnieks.\n„To bi bio znak dobre volje s njihove strane, a pružanje dodatnih informacija vezanih za ove objave poslužilo bi kao most između predstavnika vlasti i skeptičnih medijskih poslenika“, dodao je.\nPotrebna veća solidarnost novinara\nNa pitanje Dragane Čabarkape, predsednice Sindikata novinara Srbije, kako komentariše aktuelnu situaciju u našoj zemlji, gde su „plate novinara male, neredovne, a često isplaćivane na crno, dok su u privatnim medijima sindikati zabranjeni, pa socijalni dijalog ne postoji“, Muižnieks je potvrdio da se radi o „veoma teškom pitanju“.\n„Specifičnost tog problema jeste to što Vlada ne može da ima direktan uticaj u privatnim medijima, za razliku od javnog sektora. S druge strane, proces privatizacije medija u Srbiji još nije uspešno okončan, a često implicira veću ekonomsku nesigurnost“, istakao je komesar.\nU Srbiji je to dodatno otežano opštim merama štednje, kao i spornim načinom privatizacije.\n„U tom kontekstu preporuka može da bude veća solidarnost novinara i međusobno, ali i u odnosu na poslodavce i Vladu. To je nešto što mora da se desi iznutra, a ne da bude nametnuto spolja, pa vam po ovom pitanju želim sreću“, poručio je Muižnieks.\n„Bilo je očekivano da će se srpska medijska strategija na adekvatniji način baviti privatizacijom medija, jer je državno vlasništvo nad medijima u demokratiji, najblaže rečeno – vrlo problematično“, naglasio je komesar.\nKomesar za ljuska prava se, osim slobodom medija u Srbiji, tokom posete bavio i problemima tranzicione pravde i obrazovanja.\nZa (šta) sve su krivi novinari\nKampanja "strani plaćenici" Komesar za ljudska prava SE Napadi na novinare Nils Muižnieks\n← „Hakovana“ Fejsbuk stranica NUNS-a\nSoros smislio: Ovako planira da dokrajči IT gigante →


KK UNSU: PRIMORANI SMO ODLOŽITI PLANIRANI I NAJAVLjENI DOGAĐAJ :: Semberija INFO ::\nIako smo sve spremili za najvljeno seniorsko Prvenstvo Republike Srpske danas u Bijeljini nažalost po drugi put, odlukom UO Karate saveza Republike Srpske, a na osnovu mjera kriznog štaba i mjere zabrane okupljanja više od 30 osoba primorani smo odložiti planirani i najavljeni događaj.\nOdluka Saveza donesena je dan uoči turnira (kasno uveče) nakon saznanja o umanjenju dozvoljenog broja osoba na javnim skupovima, što nam stvara poteškoće da sprovedemo planiranu satnicu takmičenja poštujući i sve ostale mjere kriznog štaba.\nPredpostavljamo da je i vama jasno da se u ovako složenoj epidemiološkoj situaciji zista ništa sa sigurnošću ne može planirati organizovati i da sve zavisi od viših instanci na koje ne možemo uticati.\nMi kao organizatori trpimo najveću štetu odlaganjem po drugi put, ali nam je najviše stalo da kao i do sada naš klub smatrate odgovornim i ozbiljnim koji pored svih svojih aktivnosti akcenat daje i na dobre odnose sa medijima. Sve to nam je jako važno pa vam se iz tog razloga obraćamo sa informacijom o odlaganju i najiskrenijim izvinjenjem!\nUz nadu i vjeru, da ćete uvažiti naše izvinjenje i prije svega imati razumjevanje da nije ništa do nas kao tehnićkog orgaizatora i da mi nismo ti koj odlučuju, unaprijed vam se najsrdačnije zahvaljujemo!\nRukometna reprezentacija BiH plasirala se na Evropsko prvenstvo\nTri zlata, jedno srebro i tri bronze za AK Akademac u Prnjavoru\nOdbojkašice 1. liga Republike Srpske: ŽOK Radnik nadigrale gošće OK Glasinac\nMate Nemeš prvak Evrope\nGUST RASPORED ZA ODBOJKAŠICE LIBERA


nedjelja, 26 Oktobar 2014 11:31\nUdruženje građana za uzgoj i zaštitu sitnih životinja „ZENICA“ je prezentiralo primjerke autohtone rase goluba „Zenički prevrtač“ učenicima JU OŠ Musa Ćazim Ćatić u Zenici.\nPredstavnici Udruženja građana za uzgoj i zaštitu sitnih životinja „ZENICA“ su učenike trećih razreda navedene škole upoznali sa svim čarima golubova Zeničkih prevrtača.\nBila je to prilika da se naši najmlađi sugrađani druže sa životinjama, razvijaju ljubav prema golubovima i prema svim drugim sitnim životinjama. Predstavnici Udruženja su ponudili svoju pomoć u narednom periodu učenicima ukoliko bilo ko od njih bude imao neka pitanja u vezi sa nabavkom, ishranom ili liječenjem kućnih ljubimaca bilo koje vrste. Slična akcija je u istom periodu provedena i u saradnji sa Odbojkaškim klubom „Čelik-R“ Zenica.\nCiljana grupacija prilikom prezentacije „Zeničkih prevrtača“ bili su učenici različitih uzrasta osnovne škole, kako bismo kod njih pobudili ljubav prema golubovima i drugim sitnim životinjama, potakli ih da se počnu interesovati i dolaziti na izložbe sitnih životinja koje u Zenici blizu 30 godina u nizu konstatno organizuje Udruženje građana za uzgoj i zaštitu sitnih životinja „ZENICA“. Naravno, najvažniji cilj ove aktivnosti je animirati naše najmlađe sugrađane da i sami počnu uzgajati golubove ili neke druge kuće ljubimce, jer je je nepisano pravilo da „ko voli životinje, voli i ljude“. Učenici i sportaši su pokazali veliko interesovanje za prezentovane životinje, kao i za predstojeće izložbe sitnih životinja koje će se organizovati u Zenici. To je dokaz da ako se na vrijeme počne raditi sa najmlađim uzrastima, moguće je djecu skloniti sa ulice prije nego što su i imali priliku da dospiju na ulicu.\nUdruženje građana za uzgoj i zaštitu sitnih životinja „ZENICA“ ove godine učestvuje u projektu „Zagovaranje donošenja Odluke općine Zenica za dodjelu lokacije radi održavanja izložbe domaće rase golubova „Zenički prevrtač“. Projekat je podržao Centar za promociju civilnog društva iz Sarajeva i Ambasada Kraljevine Švedske u Bosni i Hercegovini. Aktivnost prezentacije Zeničkih prevrtača u školama i u zajednici je jedna od posljednjih aktivnosti u implementaciji ovog projekta.\nKruna ovog Projekta očekuje se u nedjelju 02.11.2014.godine kada se u Zenici na lokaciji platoa Pišće održava „Izložba na otvorenom -Zenički prevrtač“ i gdje se očekuje velika posjeta naših sugrađana, tako i uzgajivača golubova i drugih sitnih životinja iz drugih gradova naše države.\nUdruženje građana za uzgoj i zaštitu sitnih životinja “ZENICA”\nPrezentacija: Zenički prevrtač\nViše iz kategorije: « Posjeta bolesnim penzionerima Obustava saobraćaja na GGM-u »


Šesto izdanje konferencije za startapove „Wolves Summit“ u Varšavi 10–11. oktobra 2017. godine\n„Wolves Summit“ je jedan od najvažnijih događaja za startap preduzeća koji se organizuju u Poljskoj.\nNamenjen je ne samo startapovima, već i investitorima i predstavnicima poslovnog sveta koji su zainteresovani za saradnju sa mladim tehnološkim firmama. Konferencija „Wolves Summit“ spaja mlade tehnološke firme sa investitorima i predstavnicima korporacija. Za učešće na konferenciji će se kvalifikovati 200 firmi na osnovu ocene njihove aplikacije i one će moći da učestvuju besplatno.\nŠesto izdanje ove konferencije održaće se u periodu 10–11. oktobra 2017. u Palati kulture i nauke u Varšavi. Za razliku od prethodnih izdanja, ovo oktobarsko koncentrisaće se prvenstveno na širi region Srednje i Istočne Evrope. Novi model, koji podrazumeva izbor 200 startapova koji na konferenciji učestvuju besplatno, je već bio delimično primenjen prethodnog puta. Rok za registraciju učesnika ističe 15. septembra.\nRegistracija se može izvršiti na adresi https://www.wolvessummit.com/why-attend/startup\nPrethodno peto izdanje konferencije (mart 2017) okupilo je 1.956 učesnika iz 51 zemlje, ukupno 350 startapova, 206 investitora i 399 menadžera. Tokom konferencije došlo je do 3.472 susreta „jedan na jedan“.\nViše informacija o konferenciji „Wolves Summit“ može se naći ovde: Wolves Summit teaser.\nNa ovom mestu nalazi se informacija šta startap dobija u okviru svog ulaznog paketa:\nNa ovom mestu nalaze se informacije o učešću startapova:\nDodatne informacije na: p.piasek@wolvessummit.com


Manjak vozača u GSP-u Novi Sad zbog korone\nU Upravi GSP-a su za 021.rs potvrdili da je u četvrtak bilo 110 vozača na bolovanju, ali to je samo deo odsutnih, jer ima i desetine vozača koji su na godišnjem, odnosno na slobodnom danu prema rasporedu.\nPodaci dostavljeni 021.rs pokazuju da u GSP-u dnevno ima od 50 do 60 vozača na godišnjem, dok tokom letnjih meseci taj broj raste i na stotinu. Na slobodnom danu, u skladu sa rasporedom i zakonskim propisima se nalazi uglavnom oko sto vozača. Sa ovih oko 150 odsutnih GSP ne bi trebalo da ima problema jer ostaje dovoljno vozača koje mogu da pozovu da “uskoče”, ali onda dolazi do problema sa brojem njih na bolovanju koji sada stalno raste.\n“Dešava nam se da ujutru ili u toku dana kolega ne dođe jer je bolestan ili mora u izolaciju i tada krene vijanje zamene. Kako je već dosta njih na bolovanju, a ima i onih na godišnjem ili na obaveznom slobodnom jer propisi su strogi koliko sme dnevno i nedeljeno da se vozi, sve češće imamo situaciju da nema ko da sedne za volan i onda jednostavno nema polaska”, kaže jedan od vozača.


Otvoren prvi Centar za podršku roditeljima u Kovačici\nThe Human Safety Net i Novak Đoković Fondacija otvorili prvi Centar za roditelje\nU okviru Generalijeve incijative The Human Safety Net, zajedno sa našim partnerom Fondacijom Novak Đoković, otvaramo 15 centara za roditelje širom Srbije sa ciljem da pružimo podršku roditeljima dece uzrasta do 6 godina\nZajedno sa našim partnerom u okviru incijative The Human Safety Net, Fondacijom Novak Đoković, danas smo u Kovačici otvorili prvi Centar za roditelje pri Predškolskoj ustanovi „Kolibri“. Centri za roditelje predstavljaju jedinstven projekat koji se na teritoriji Republike Srbije realizuje prvi put, a nastao je sa ciljem da se polaznici programa ,,Podrška, NE perfekcija“, koji Fondacija Novak Đoković sprovodi uz podršku naše incijative, dodatno osnaže kako bi se što bolje starali o svojoj deci. Sredstva su obezbeđena od strane projekta „Proširi uticaj“ – inovativne višegodišnje strategije The Human Safety Net-a, globalne inicijative Generali Grupe, koja za cilj ima širenje društvenog uticaja na najugroženije porodice i ambiciozne preduzetnike. Do kraja ove godine biće otvoreno 10 centara; i to u sledećim mestima: Pančevu, Šapcu, Vladimircima, Baču, Jagodini, Sremskoj Mitrovici, Beogradu, Novom Sadu i Užicu, dok će se u 2022. otvoriti još 5 centara.\nProgram "Podrška, NE perfekcija" je osmišljen od strane stručnog tima Novak Đoković Fondacije. Čini ga 10 radionica koje vode obučeni facilitatori i prvenstveno ima za cilj da roditeljima i starateljima dece uzrasta do 6 godina pruži mogućnost da steknu nova znanja i veštine i stvore međusobnu mrežu podrške. Centri za roditelje predstavljaće važan resurs svim roditeljima, starateljima i stručnom kadru iz lokalnih sredina. Njima će na raspolaganju biti udoban, kreativan i prijatan ambijent u kome će imati priliku da podele iskustva i izazove sa kojima se svakodnevno susreću, a koji su od izuzetnog značaja za njih i njihovu decu.\nNa otvaranju, prisutnima su se obratile nacionalna direktorka Novak Đoković Fondacije Maja Kremić, Gorana Rašić ispred Generali osiguranja Srbija i The Human Safety Net-a, programska menadžerka Novak Đoković Fondacije Smiljana Grujić i Nataša Kostić, direktorka Predškolske ustanove „Kolibri“.\n„Naša Fondacija od 2017. godine uspešno implementira program „Podrška, NE perfekcija“ koji je pomogao velikom broju porodica širom Srbije. Naše radionice – čiji je rezultat i otvaranje Centara poput ovog u Kovačici danas, odlikuje iskrenost, toplina, uvažavanje i - verovatno ključna reč u čitavoj ovoj priči - podrška. Centri će od ove jeseni pokrenuti novi ciklus radionica programa, kroz koje je do sada prošlo 2000 roditelja i staratelja iz 24 mesta širom Srbije,“ istakla je Smiljana Grujić, glavna programska menadžerka Novak Đoković Fondacije.


Charles Darwin podijelio javnost u Srbiji | N1 BA\nU javnosti se ne stišava polemika oko prijedloga za reviziju izučavanja teorije evolucije Charlesa Darwina u srbijanskim školama i na fakultetima. U ministarstvu prosvjete, međutim, kažu da se peticijom neće baviti. Ali, o njoj će se raspravljati na SANU-u i na beogradskom univerzitetu, i to zbog interesovanja javnosti.\nTeorija evolucije nije nešto što je naučno dokazano - ponavlja gostujući na N1 inicijator potpisivanja peticije za reviziju izučavanja Darwinove teorije Radmilo Romčević. Kaže i da ideja nije potpuno ukidanje njenog izučavanja.\n"Mi nismo tražili da se teorija evolucije izbaci iz programa, nego da se izvrši revizija izučavanja teorije evolucije. Treba pošteno, istinu reći da ne znamo o životu još ništa", kazao je Romčević.\nUroš Savković iz Instituta za biološka istraživanja, međutim, tvrdi da su potpisnici peticije rizikovali - smatra da će se cijela polemika biti neprijatno iskustvo za one koji su iza nje stali.\nStavove je međutim i u Danu uživo naše televizije bilo teško približiti.\n"Vi očigledno ne poznajete osnovne koncepcije specijacije", upitao je Savković, a Rončević mu je odgovorio da ne poznaje, nakon čega je Savković nastavio: "...osnove biologije koja se proučava različitim vrstama".\nAli, nema naznaka da bi đaci i studenti uskoro mogli da se suoče sa nekim novim tumačenjima čovjekovog porijekla. U Ministarstvu prosvjete Srbije kažu da se naučne teorije potvrđuju ili odbacuju na naučnim skupovima i u naučnim časopisima, a ne peticijama.\n"Ministarstvo prosvjete se neće baviti peticijom za reviziju izučavanja teorije evolucije u školama. Bilo koja naučna istina ili nova teorija, a naročito one koje su od svjetskog značaja, ne mogu se uvoditi tek tako, bez međunarodne potvrde", saopštili su iz ministarstva.\nSrbijanski ministar kulture Vladan Vukosavljević je ipak obazriviji. Kaže da je Darwinova teorija - ipak teorija, dodajući da je pitanje stručno i osjetljivo i da ne želi da se ministarstvo kulture na bilo koji način miješa.\n"To je stvar naše nauke, naših univerziteta, naše stručne javnosti i mislim da je zgodno takvim temama davati prostor za javnu debatu. Mislim da je to previše osjetljiva i načelno strukturalna stvar da bi se o tome ljudi opredjeljivali olako i po logici za i protiv", poručio je Vukosavljević.\nAli, polemika će se nastaviti, ali pred tijelima Akademije nauka i pred Univerzitetom. Rektor beogradskog Univerziteta Vladimir Bumbaširević potvrdio je za Danas da je peticija stigla na univerzitet i da će biti na dnevnom redu neke od sjednica Senata. Peticija je i u Skupštini Srbije, a predsjednik odbora za obrazovanje i nauku Muamer Zukorlić najavio da bi peticija uskoro mogla da se nađe na dnevnom redu neke od sjednica.\nTagovi: Charles Robert Darwin , evolucija\nPa ko misli da je covjek posto od majmuna nek ide u afriku pa nek trazi rodjake :).!!\nvidim obrisali ste moj predhodni komentar jeste da sam malo pretjerao al na zalost tako je sve je stvar sudbine moje saucesce porodicama nastardalih al opet moram da kazem sve je stvar slucaja naku kaze da je planeta zemlja nastala slucajno i da zivot na njoj nastao slucajno i da se ve oko nas odvija po principu slucaja\nje sladak ovaj mali Bošnjo na desnoj strani slike!


Na Svetskoj izložbi u Šangaju 192 zemlje | Glas javnosti\nsreda 28. april 2010.\nPočetna > Svet > Na Svetskoj izložbi u Šangaju 192 zemlje\nNa Svetskoj izložbi u Šangaju 192 zemlje\nŽENEVA - Svetska izložba u Šangaju, prva takva manifestacija koju organizuje zemlja u razvoju, otvoriće za nekoliko dana novo poglavlje u istoriji takvih događaja, rekao je He Jafei, kineski ambasador u UN u Ženevi, prenela je Sinhua. "Šangajska izložba je nezapamćeno veliko okupljanje ljudskih civilizacija", rekao je He na otvaranju izložbe fotografija posvećene izložbi u Šangaju.\nOn je naveo da će 192 zemlje i 50 međunarodnih organizacija učestvovati na Šangajskoj izložbi u okviru koje će biti organizovano 189 dana nacionalnih paviljona i 39 dana međunarodnih organizacija, kao i 20.000 kulturnih performansa.\nKina je saopštila da je potrošila 4,2 milijarde dolara, duplo više nego za Olimpijske igre u Pekingu, kao domaćin izložbe. To je dosad najskuplja Svetska izložba, a lokalni mediji navode da će ukupni troškovi verovatno biti gotovo 58 milijardi dolara, prenosi Rojters.\nŠangaj je odvojio 45 milijardi dolara za unapređenje gradske infrastrukture i napravio najduži metro na svetu, dva nova aerodromska terminala, kao i nove puteve, parkove i mostove. Očekuje se da će šeštomesečna izložba privući više od 70 miliona posetilaca, od kojih 3,5 miliona iz inostranstva. Na izložbi će učestvovati i lideri više od 100 zemlja. Karte za otvaranje, 1. maja, prodate su već 20. aprila, saopštile su lokalne vlasti.\n"Pošteno je reći da je Šangajska izložba kao veliko globalno selo obogaćeno različitim civilizacijama iz celog sveta. Šangaj će postati velika pozornica za dijalog i interakciju nacija i kultura", rekao je He diplomatama u Ženevi i zvaničnicima UN. Kako prenosi Sinhua, na izložbenom parku površine 5,28 kvadratnih kilometara uz reku Huangpu, arhitekte iz celog svet su udružili snage za postavljanje "grada težnji".\nJedan od paviljona predstaviće grad budućnost u kojem neće biti saobraćajnih gužvi, udesa i zagađenja. Vozila neće emitovati štetne gasove, a pokretaće ih obnovljiva energija, poput vetra, solarne ili hidrogenske energije. "S tremom 'Bolji grad, bolji život', Šangajska izložbe će u potpunosti pokazati zajedničke težnje čovečanstva za boljim urbanim životom u globalizovanom svetu", rekao je kineski ambasador u UN u Ženevi. He je rekao i da će Šangajska izložba biti odlična prilika za Kinu da poboljša razumevanje sa svetom.\nInače, Kina planira da uloži više milijardi dolara da bi se njen glas, kao rastuće sile, više čuo u svetu i kako bi razbila neke predrasude i nerazumevanje kada je o toj zemlji reč.\nZvanični Peking veruje da Kina mora da "pokaže svoje stanovište o nizu pitanja, od ekonomije do umetnosti, kako bi parirala uticaju Zapada", piše Vašington post. Prema američkom dnevniku, Kina planira da stvori medijske džinove koji će moći da izađu na kraj sa zapadnim medijima, poput Mardokove Njuz korporacije, Bi-Bi-Sija ili Si-En-Ena.\nTe medijske kuće trebalo bi da prenose vesti iz Kine preko TV stanica, listova na engleskom i radio programa širom sveta, od Amerike do Zimbabvea, na više jezika. Emitovali bi se programi o Kini prilagođeni lokalnoj publici, a ne propaganda.\nVašington post dalje navodi da će državna kineska agencija Sinhua uskoro imati više nego dva puta više dopisništva u SAD nego što ima neka zapadna agencija u Kini i da planira da proširi mrežu u svetu na gotovo 200 dopisništva. Prošle godine Kina je već pokrenula televizijski kanal sa vestima na engleskom i kineskom.\nAjnštajn - najmanji konj na svetu\nLežao u lokvi krvi, prolaznici ga zaobilazili\nHrvatska menja Ustav?\nNorijega stigao u Francusku\nUhapšeno 28 žigola na Baliju\nObjavljena dokumenta o Katinskoj šumi\nUgo Čaves od sada na Tviteru\nEU dobija diplomate, a nemački status službenog jezika\nKinezi bacili oko na riječku luku\nHIV pozitivni mogu u Kinu\nAvganistan: Godišnjica pobede nad Sovjetskim Savezom\nĆerka turskog krojača - nemačka ministarka\nBeba osvojila 100.000 dolara\nDanski restoran najbolji na svetu\nNožem na đake i nastavnika\nProplakala ikona Bogorodice u pravoslavnoj crkvi\nSarajevo: Zabrana skupa o Dobrovoljačkoj?\nPolicija verovala u čudovište iz Loh Nesa\nPremijer Beriša izbegao udes helikoptera\nToalet papir "ubije" 27.000 stabala dnevno\nZbogom kompjuterskim disketama\nNišta od kraljevske svadbe\nMilion radnica preti tužbama zbog nižih plata\nMakedonci oduzeli zemljište "Merkatoru"\nJadviga Kačinjski saznala za pogibiju sina\nBrazilci, seks glavu čuva!\nMilionerka ostavila ćerkama dolar i po\nSAD postaju latino zemlja?


Kompanije moraju uvesti standarde bezbednosti Kompanije moraju uvesti standarde bezbednosti – Personal magazin\nCrnogorske kompanije treba da uvedu standarde bezbednosti informacija kako bi zaštitile svoje poslovanje i klijente od neželjenih upada hakera, i bolje se predstavili na međunarodnom tržištu, saopštio je predstavnik britanske kompanije BSI, Bill Maxwell.\n»Cena uvođenja tog standarda zavisi od veličine instalacije, odnosno od veličine komoanije i može koštati od nekoliko desetina hiljada do milion USD«, rekeo je Maxwell, piše Pobjeda.\nOn je dodao da nijedan sistem nije imun na hakere, kao i da su kompanije bez zaštite već mrtve ili je u velikoj opasnosti. Direktor novosadskog WMB consaltinga, Zdravko Glušica smatra da mnogo veća opasnost po kompaniju vreba iznutra, nego spolja.\n»Otpušteni radnici i nezadovoljni menadžeri, ukoliko su informaciono stručni, mogu da unište preduzeće. Zato je veoma važno da se sa vrha postavi sistem i onemogući, ili svede na minimum, mogućnost provale informacija«, kazao je Glušica.\nOni podsećaju da je hakerisanje u posljednjih osam godina u usponu, kao i da se hakeri, na čijoj su meti velike kompanije i vlade, služe sve boljim sredstvima.\nMaxwell smatra da bi svaka država trebalo da ima zakon o zaštiti podataka, jer ukoliko on ne postoji kompanije moraju da razviju sopstveni sistem zaštite podataka. On je dodao da postoje kompanije koje iznajmljuju hakere kako bi došle do informacija o konkurenciji, što nije etično.\nKompanije moraju uvesti standarde bezbednosti was last modified: June 16th, 2008 by Redakcija\nDiscovery sigurno sleteo u svemirski centar Kennedy


PočetnaVestiMobileLaptopoviNovi Lenovo Legion gejming računari\n12.06.2018 22:50 | 0 Mobile\nProšlo je malo više od godinu dana od kada je predstavljen Lenovo Legion, kompanijin sub-brend posvećen PC gejminu. Za to vreme, kompanija je uspela da održi svoju posvećenost u pružanju moćnih premijum gejming iskustava uz pomoć najnovijeg hardvera lap-top, desktop i cube računara. Sada, na događaju E3, najavljena je nova porodica koju čini šest gejming računara – Lenovo Legion Y730 i Y530 lap-top računari, T730 i T530 tower računari, kao i C730 i C530 cube računari. Bez obzira na vrstu, ove moćne mašine obezbeđuju neophodnu opremljenost za igranje najpopularnijih igara, od akcijom nabijenih bitki do role-play avantura. Svaki uređaj dolazi sa unapređenim regulatorima toplote, kako biste ostali “hladne glave” kada amosfera dođe do usijanja, dok vam ujedno pruža spokoj i pomera granice gejming iskustva.\nTrudeći se da ispune sve potrebe strastvenih gejmera koji građu cene koliko i stil, najnoviji računari iz Legion serije redizajnirani su od temelja do vrha, tako da sada nude moderan i sveden izgled, stavljajući manji akcenat na blještavu spoljašnjost, a više se fukusirajući na visoke performanse - bez suvišnih ukrasa. Kreirani su na povratnim informacijama hiljada gejmera – profesionalaca, roditelja, studenata – svih koji dele duboku strast prema gejmingu, koju su godinama negovali igranjem svojih omiljenih igara. Lenovo razume da vaš PC ne služi samo za igranje i da je posedovanje vrhunske opreme kojom se možete pohvaliti pred svojim prijateljima i kolegama veoma bitna stvar. Najvažnije od svega, kompanbija se trudila da svaka komponenta u novoj Lenovo Legion seriji bude projektovana tako da vam pruži moćno i impresivno iskustvo i učinak. Nova Lenovo Legion postava može podneti gotovo svaki poduhvat koji pred njega stavite, zadržavajući pritom poslovnu i profesionalnu eleganciju.\nNovi Lenovo Legion lap-top računari dizajnirani su za moderne gejmere koji su često u pokretu i kojima je laka prenosivost neophodna. Zamislite kako bi izgledalo da za vreme ručka igrate najnoviju hit igru, a u istom danu odradite i važan sastanak. Umesto da žonglirate dva lap-top računara u jednoj torbi, Lenovo Legion Y730 I Y530 ispunjavaju obe uloge u samo jednom uređaju, omogućavajući vam neosetan prelaz sa poslovnog okruženja na igranje. Izrađen od pažljivo obrađenog aluminijuma anodiziranog do sofisticirane gvozdeno-sive boje, Lenovo Legion Y730 može se pohvaliti i ultra-tankim ivicama oko full HD IPS ekrana. Sa druge strane, Lenovo Y530 u boji “Raven Black” ima suptilan ali izdržljiv gornji sloj sa teksturom koja zrači iz centralnog slova “O” u njegovom Legion logo-u. Uz sofisticiran dizajn novih lap top računara, gejmeri više neće morati da brinu o osuđivačkim pogledima tokom poslovnih sastanaka.


Belgrade Business Run 2018 - Dan u Beogradu\nNaslovna » Izlasci » Sport » Belgrade Business Run 2018\nNeko drugi 7. juni 2018. Sport Postavite komentar\nNajveći „tim bilding“ događaj u Srbiji, Belgrade Business Run 2018, biće održan u četvrtak, 14. juna od 20.00, na Sava promenadi.\nU odnosu na prošlu godinu broj prijavljenih takmičara i kompanije je dupliran. Na stazi dužine 5 km takmičiće se oko 2300 zaposlenih iz 250 kompanija.\nDirektor trke Veroljub Zmijanac, osnivač sajta Trčanje.rs i Beogradskog trkačkog kluba, podelio je sa nama svoje motive za organizovanje Belgrade Business Run i planove za dalje:\n– Manje od 5% naših sugrađana dva ili više puta nedeljno bavi se nekim sportom. Mnogo je važno da se i kompanije uključe u rešavanje ovog problema, jer zaposleni na poslu provode trećinu svog života. Naš utisak je da su kompanije u Srbiji osvestile koliko je važno da aktivno podrže svoje zaposlene. Podatak da svake godine imamo tri puta više trkača na Belgrade Business Run-u, motiviše nas da sličnu trku napravimo u oktobru u Novom Sadu, te da nastavimo promociju društveno odgovornornog poslovanja u svim većim poslovnim centrima Srbije.\nTri glavne nagrade na Belgrade Business Run-u, dodeljuju se u kategoriji najbrži muški, ženski ili mešoviti tim, ali kako su na trci svi koji dođu već pobednici, nagrađuje se i „najveseliji tim“, „najsporiji tim“, ali i tim koji u četvrtak najviše pojede i popije.\nPošto takmičari završe trku počinje koncert Makao benda, zaduženog da napravi najveću trkačku žurku koja se desila na ovim prostorima.\nUlaz na koncert je besplatan i čak i oni koji ne trče, dobrodošli su da bodre takmičare i sjajno se provedu da otvorenom koncertu pored reke na Sava promenadi.\nBelgrade Business Run 2018 – program\n17:00… Početak programa i otvaranje sajma\n18:00… Otvaranje garderobe\n20:00… Start trke\n20:30… Večera i otvaranje šanka\n20:45… Početak koncerta Makao benda\nTagoviatletika belgrade business run izlasci makao sava promenada sport team building trčanje za dž\nPrethodni Novi singl: Del Arno Band – Stari lek\nSledeći Sedam dana u Beogradu, 7-13. jun 2018.


Novi Sad domaćin Evropskog prvenstva u planinskom biciklizmu | NS Reporter\nNOVI SAD – Novi Sad će biti domaćin Evropskog prvenstva u planinskom biciklizmu koje će biti održano od 12. do 15. avgusta na Petrovaradinskoj tvrđavi. Time je Srbija postala prva zemlja u regionu koja je dobila priliku da organizuje ovo značajno sportsko takmičenje, a održavanje trke rezultat je dugogodišnjeg rada Biciklističkog kluba Novi Sad i niza međunarodnih trka koje je klub do sad organizovao, saopštio je danas organizator.\nKako se navodi u saopštenju, očekuje se 500 učesnika iz 44 evropske zemlje.\n“Staza kojom će voziti nalazi se na srednjovekovnoj Petrovaradinskoj tvrđavi, što ovo takmičenje čini jedinstvenim u odnosu na druga koja se mahom održavaju na planinama i u šumama. Petrovaradinska tvrđava odabrana je kao lokacija zbog koje će i sama trka biti vrlo atraktivna. Staza se delom pruža po bedemu tvrđave, vodi kroz podzemne tunele, a takmičari prolaze tik uz posetioce, pa će za mnoge to biti novo iskustvo u vožnji”, saopštio je organizator.\nS obzirom na to da će prvenstvo biti održano nakon Olimpijskih igara u Tokiju, Novi Sad će biti u prilici da ugosti i olimpijce koji su nastupali u Japanu, pa će Novosađani moći da vide njihovo umeće i uživo.\nCilj načina na koje će takmičenje biti organizovano, kao i MTB sporta uopšte, jeste i zabava, edukacija, upoznavanje sa kulturno istorijskim nasleđem koje postoji na tvrđavi i dodatna afirmacija planinskog biciklizma u Srbiji.


Tecninox - Soteco\nHome / Farmaceutske tehnologije / Tecninox\nIstorija TECNinox-a počinje kada su Giovanni Miglioli i Vito Bocchi, tehničari specijalizovani u realizaciji automatskih sistema za napitke, odlučili da ostvare svoj san. Zahvaljujući entuzijazmu i kompetenciji, sve više su se specijalizovali u oblasti dizajna i realizacije proizvodnje pogona za proizvodnju farmaceutskih proizvoda, i na taj način postali prepoznati od strane velikog broja kompanija širom sveta. Dobitnička kombinacija!\nZa svaki projekat, svaki sektor prati precizne instrukcije iz svoje nadležnosti\nU našoj kompaniji dizajn igra apsolutno dominantnu ulogu: naše osoblje čine mehaničari, eletktro-inžinjeri, inžinjeri proizvodnje i svi zajedno slede zajednički cilj kompanije: RAST!\nJoš od početka 90-tih godina 20.veka, naš inženjerski sektor je bio opremljen sofisticiranim softverom za analize i 3D modeliranje, kako bi bili u mogućnosti da korisniku pokažu proizvodni pogon, pre realizacije.\nMarketing je prvi korak u saradnji sa klijentima. TECNinox pruža podršku tokom korišćenja pogona:\nKonceptualni i osnovni dizajn\nSastavljanje na licu mesta\nPuštanje u rad i kvalifikacija\nOdobrenje od strane klijenta\nOd dizajna do realizacije, do odobrenja. To je ono što možemo da ponudimo. Neograničen razvoj ideja i novih rešenja je uvek bio misija naše kompanije. Naša odlučnost da garantujemo konstantno tehnološko vođstvo je bazirana na našim osbovnim vrednostima:\nNaš proizvodni portfolio nudi proizvodne pogone po sistemu “ključ u ruke” za različite oblasti. Svaki projekat je ralizovan u skladu sa najnovijim GEP, ASME, FDA, CGMP, GAMP standardima kao što se i očekuje, uz modernu i najnoviju tehnologiju poštujući neophodne zahteve farmaceutske industrije i biotehnologije.


Nemački poslanik: Amerika treba da povuče nuklearno oružje iz Nemačke - Sputnjik Srbija\n15:29 28 Februar 2020\nNemački poslanik: Amerika treba da povuče nuklearno oružje iz Nemačke\n13:07 20.11.2019 (osveženo 13:10 20.11.2019) Preuzmite kraći link\nSAD bi trebalo da povuku nuklearno oružje sa teritorije Nemačke, rekao je predsednik frakcije Leve partije u Bundestagu Ditmar Barč.\n„Mi smo protiv toga da američko nuklearno oružje ostane na nemačkoj teritoriji. Pitanje američkih vojnih baza takođe je kritično. Većina stanovnika Nemačke se slaže sa tim pristupom i stavom“, istakao je Barč.\nNedavno su poslanici Levice Nemačke pozvali Vladu da povuče američke trupe iz zemlje, jer njihovo prisustvo povećava tenzije u odnosima sa Rusijom.\n„Američke trupe se u kolonama prebacuju iz jedne američke baze u drugu, približavajući se zapadnoj granici Rusije“, navodi se u dokumentu, u koji je imala uvid televizija RT.\nnemačka, američka vojska


Velika podrška građana kandidatima SNS u Prigrevici i Romskom naselju\nJuče su u MZ Prigrevica i Romsko naselje održani izbori za po jednog člana saveta Mesne zajednice na kojima su građani još jednom dali veliku podršku kandidatima Srpske Napredne stranke.\nU MZ Prigrevica kandidat SNS osvojio je 66,5% glasača, ispred kandidata SPS-a koji je osvojio 26,7%, dok je za člana saveta MZ Romsko naselje jedini kandidat na izborima dobio podršku 512 glasača od ukupno izašlih 518.\n- Izbori su najbolja prilika da vidimo kako građani ocenjuju naš rad, te se ovom prilikom zahvaljujemo svima na poverenju uz obećanje da ćemo i u narednom periodu opravdati njihova očekivanja, kažu iz OO SNS Apatin.\nTagovi: OO SNS Apatin izbori MZ Prigrevica MZ Romsko naselje\nGradonačelnica Sombora potpisala ugovor za sufinansiranje mera populacione politike\nU Palati Srbija, u Beogradu, gradonačelnica Dušanka Golubović je u ime grada Sombora potpisala ugovor za dodelu bespovratnih...\nOdržana je redovna sednica Štaba za vanredne situacije grada Sombora, kojom je predsedavala komandant Štaba, gradonačelnica Dušanka Golubović.\nOpštini Apatin 27 miliona od Pokrajine za realizaciju projekata iz oblasti poljoprivrede\nPredsednik Opštine Apatin Milan Škrbić potpisao je 5 ugovora o sufinansiranju radova iz oblasti poljoprivrede u Pokrajinskom sekretarijatu...\nPokrajinski sekretar za zdravstvo doc. dr Zoran Gojković sastao se u Budimpešti sa najvišim predstavnicima Ministarstva ljudskih resursa...\nUskršnja čestitka predsednika Pokrajinske vlade Igora Mirovića\nPredsednik Pokrajinske vlade Igor Mirović uputio je čestitku beogradskom nadbiskupu Stanislavu Hočevaru i svim vernicima koji predstojeći Uskrs...\nPrezentacija poslovne zone Grada Sombora\nU Svečanoj sali zgrade Županije održana je prezentacija Projekta „Poslovna zona“ grada Sombora. Projekat finansiraju grad Sombor i...


Vesti – Stranica 1067 – RTV SUNCE Arandjelovac\nHome » Vesti (page 1067)\nPristižu “MiG-ovi”: Čekamo još samo dva\nU Srbiju su danas stigla još dva aviona “MiG-29” iz Rusije, čime je “prebačena polovina” isporuke od ukupno šest polovnih lovaca koji su nabavljeni u Rusiji. Foto: Vojska Srbije Isporuka migova nastavljena je danas posle podneva, kada je na vojni aerodrom u Batajnici sleteo avion “antonov” s dva aviona “MiG-29” u delovima, javio je Sputnjik. Prva dva aviona “MiG-29” ...\nEU: Nisu dupli standardi, Kosovo je “jedinstveno”\nPortparolka Evropske unije Maja Kocijančić odbacila je navode da za Kataloniju, tačnije Španiju, važe drugačiji standardi od onih koji su važili za Srbiju u slučaju Kosova. Foto: MONDO, Mario Milojević Ona je istakla da je međunarodno pravo univerzalno, i da ga EU “u potpunosti poštuje”. Kocijančić je, povodom jučerašnjeg stava Evropske komisije da su slučajevi Kosova i Katalonije“neuporedivi”, naglasila ...\nHaradinaj brani ministra sa Srpske liste\nKosovska skupština na današnjoj sednici razmatra interpelaciju protiv ministra poljoprivrede Nenada Rikala, poslanika sa Srpske liste, koji se sumnjiči da je tokom sukoba na KiM vršio nasilje nad Albancima. Foto: AP Photo/Visar Kryeziu Opozicija traži smenu ministra, a premijer Ramuš Haradinaj kaže da za takve sumnje nema dokaza. Haradinaj je predočio poslanicima odgovore koje je dobio od nadležnih bezbednosnih ...\nPolicija otkrila oružje, ali ne i motiv za masakr u Las Vegasu\nPolicija u Las Vegasu, Nevadi, i dalje pokušava da utvrdi motiv za najsmrtonosniju masovnu pucnjavu, koju je počinio jedan napadač, u novijoj američkoj istoriji. 64-godišnji Stiven Pedok iz Meskitea u Nevadi je iz sobe, na 32. spratu hotela Mendelej bej, otvorio vatru na hiljade ljudi koje su prisustvovale festivalu kantri muzike na glavnoj ulici u Las Vegasu. Ubijeno je najmanje ...\nAlbanci sa juga: Srbija da prizna naš referendum\nLider Albanaca iz Preševske doline Jonuz Musliju poredi referendum u Kataloniji sa referendumom koji su Albanci održali 1992. godine na jugu Srbije. Traži da Srbija prizna taj referendum. Foto: Mondo/ Goran Sivački Lider Pokreta za demokratski progres Jonuz Musliju pozdravio je referendum o nezavisnosti koji održan u španskoj oblasti Kataloniji i pozvao je međunarodnu zajednicu da prizna referendum koji ...\nLSV: Šešelj da se spakuje i u Hag\nLiga socijaldemokrata Vojvodine (LSV) poručila je danas lideru radikala Vojislavu Šešelju koji je pretio lideru LSV-a Nenadu Čanku, da se, “umesto što se junači, spakuje i vrati u Haški tribunal”. “Šešelja, njegovih pomagača i paravojski, ligašice i ligaši nisu plašili ni mračnih 90-ih, kada smo od njih čuvali komšije u Hrtkovcima i još 20-ak mesta u Sremu, ili ...\nKrstić: Vučić bez velike greške\nNebojša Krstić, marketinški stručnjak i novi član Upravnog odbora RTS-a, ocenio je da predsednik Srbije Aleksandar Vučić u prethodnih pet godina nije napravio ni jednu grešku kada je reč o strateški važnim pitanjima za zemlju. Foto: youtube/screenshot/n1 “Vučić u krucijalnim pitanjima, strateški važnim za zemlju nije napravio grešku poslednjih pet godina. Postoje neke sitne stvari u kojima greši ali ...\nTači: SAD će biti uključene u dijalog o Kosovu\nPredsednik Kosova Hašim Tači izjavio je da je od potpredsednika Sjedinjenih Američkih Država Majka Pensa dobio obećanje da će SAD biti direktno uključene u dijalog Prištine i Beograda. Foto: Printscreen/YouTube “Došlo je vreme da se SAD direktno uključe u dijalog između Kosova i Srbije. Potpredsednik Pens potvrdio je posvećenost i uključenost Bele kuće u taj značajan proces”, rekao je ...\nKAMEN u Skupštini Srbije!\nU Skupštini Srbije pojavio se – kamen. Uneo ga je poslanik Dveri Boško Obradović. Foto: rts/screenshot Poslanik Dveri Boško Obradović je tokom obrazlaganja predloga Dveri da skupština na dnevni red uvrsti i rezoluciju o Kosovu u rukama držao poveliki kamen i recitovao stihove pesme Otadžbina Đure Jakšića “i ovaj kamen zemlje Srbije”. Predsednica Skupštine Maja Gojković ga je prekinula ...\nDve ponude za kupovinu Galenike\nRok za dostavljanje ponuda zainteresovanih za kupovinu zemunske fabrike lekova “Galenika” istekao je u ponedeljak, a beogradska štampa piše da su stigle ponude dve kompanije. Foto: Mondo Prema navodima “Politike”, jedna od te dve firme je švajcarski “Amikus”, koji se ranije jedini javno izjašnjavao da će to učiniti. Tenderska komisija će u sredu proveriti da li potencijalni investitori ispunjavaju ...\nStrana 1.067 of 1.264« Prva...1.0401.0501.060«1.0651.0661.0671.0681.069 » 1.0701.0801.090...Poslednja »\nRTV Sunce – Deveti protest 1 od 5 miliona\nVanja Marinković: Moj najbolji derbi…biće 1:1!\n“Manćo” predstavio novu Italiju, pobedio i Robi\nDveri: Obradoviću pretili na Twitteru


Federalno ministarstvo poljoprivrede, vodoprivrede i šumarstva Dedić: Usvajanje strategije na državnom nivou ključno za investicije i izvoz - Federalno ministarstvo poljoprivrede, vodoprivrede i šumarstva\nDedić: Usvajanje strategije na državnom nivou ključno za investicije i izvoz\nFederalni ministar poljoprivrede, vodoprivrede i šumarstva Šemsudin Dedić sastao se danas sa dr. Thomasom Rojasom, direktorom Ureda za ekonomski razvoj USAID-a te predstavnicima zajedničkog projekta USAID-a i švedske ambasade pod nazivom FARMA II na čelu sa Adrianom Nealom.\nNa sastanku je između ostalog posebno naglašena važnost strategije poljoprivrede i ruralnog razvoja BiH pri čemu je gospodin Neal istakao da se puno govori o strategiji i da su rokovi veoma kratki. Dodao je da se što prije treba pristupiti realizaciji, a uvjet za to je pristanak svih relevantnih političkih predstavnika.\n“Kao što sam već istakao na sastanku sa predstavnicima Delegacije Evropske unije u BiH, Federacija BiH nikada nije kočila evropski put BiH, nego naprotiv, na moju inicijativu Vlada FBiH je putem zaključka upućenog Vijeću ministara BiH zatražila da se što hitnije donese strategija poljoprivrede i ruralnog razvoja BiH”, poručio je federalni ministar poljoprivrede, vodoprivrede i šumarstva Šemsudin Dedić.\nNa sastanku je također razmatrana i potreba donošenja tri zakona na državnom nivou koja bi pomogla uspostavi sistema sigurnosti hrane u BiH, a što bi omogućilo nesmetani izvoz poljoprivrednih prehrambenih proizvoda iz BiH.\nDedić je istakao da je u okviru pregovora o Protokolu uz SSP, BiH dobila određene ustupke, a započeta je i saradnja sa Saveznim ministarstvom poljoprivrede i hrane Njemačke te je s njihove strane obećana tehnička pomoć.\nPredstavnici projekta FARMA II su naglasili da oni djeluju u pravcu podrške investicijama, podizanju razine znanja u sektoru, podršci organizacijama proizvođača, što je nužno poljoprivrednom sektoru u BiH. Međutim istakli su i da oni za te namjene imaju vrlo ograničena sredstva, a potrebe su izuzetno velike.\nMinistar Dedić je podsjetio da je Budžet FBiH u teškoj situaciji i da je tim više važno da se za povećanje investicija i izvoza donese strategija poljoprivrede i ruralnog razvoja na državnom nivou, kako bi se moglo pristupiti EU sredstvima koja su namijenjena za ove svrhe.\nNajavljena je obostrana spremnost za intenziviranje saradnje u narednom periodu.\nMinistar Dedić sa predstavnicima Delegacije EU u BiH\nOdržan sastanak federalnog ministra Dedića sa kantonalnim ministrima nadležnim za poljoprivredu


Izvor: RTS, 24.Jan.2022, 21:01\nSituacija sa Ukrajinom dovedena je do usijanja. NATO je stavio vojnike u stanje pripravnosti i šalje dodatne ratne brodove i avione kao odgovor na gomilanje ruskih trupa na ukrajinskim granicama. Moskva ponovo negira da planira napad na Ukrajinu i optužuje SAD i histeriju Zapada za eskalaciju tenzija. Evropska unija priprema nove, mnogo oštrije sankcije Rusiji, a Ukrajini šalje 1,2 milijarde evra pomoći. >> Pročitaj celu vest na sajtu RTS <<\nDok u Ukrajinu stižu novi kontingenti najmodernijeg američkog naoružanja, šefovi diplomatija EU pozivaju Moskvu na uzdržanost i dijalog. Za sada ne planiraju povlačenje diplomatskog osoblja iz Ukrajine, kao što su to učinile Amerika i Velika Britanija, ali upozoravaju Rusiju da će svaka dalja vojna agresija protiv Ukrajine imati teške posledice.\nŽozep Borelj, visoki predstavnik EU za spoljnu politiku i bezbednost, izjavio je da žele da deluju u koordinaciji sa saveznicima – SAD, Kanadom i Velikom Britanijom.\n"Pripremamo snažan paket kaznenih mera, ali danas nećemo o tome odlučivati, jer je procedura u toku", rekao je Borelj.\nJepe Kofod, ministar spoljnih poslova Danske, poručio je da su spremni da reaguju sveobuhvatnim, nikada do sada viđenim sankcijama ako Rusija napadne Ukrajinu, jednu suverenu zemlju, kršeći međunarodno pravo i evropski bezbednosni poredak.\nVanredna finansijska pomoć BriselaU Kijev stiže i vanredna finansijska pomoć Brisela od milijardu i dvesta miliona evra. Evropska unija ostaje na strani Ukrajine, poručuje predsednica Evropske komisije.\n"Ovaj paket će pomoći Ukrajini da zadovolji finansijske potrebe usled mogućeg konflikta. Očekujemo od Evropskog parlamenta da što pre usvoji ovu makrofinansijsku pomoć. Potom ćemo brzo moći da isplatimo prvu tranšu od 600 miliona evra. Takođe ćemo obezbediti dodatnih 120 miliona evra bespovratnih sredstava", navela je Fon der Lajenova.\nNemačka razočarala NATO, Berbokova poziva na uzdržanostNemačka, koja je odbijanjem da isporuči oružje Ukrajini razočarala saveznike u NATO-u, traži diplomatsko i održivo rešenje krize na istoku Evrope. I neke druge članice Unije pozivaju na uzdržanost.\nAnalena Berbok, ministarka spoljnih poslova Nemačke, kaže da su u situaciji kada je najvažnije da se spuste tenzije i nastavi dijalog.\n"Moramo razgovarati sa ruskom vladom i koristiti različite formate pregovora. Istovremeno, pripremamo se za svaki mogući scenario i u tom kontekstu brinemo o bezbednosti našeg osoblja u Ukrajini", rekla je Berbokova.\nPeter Sijarto, ministar spoljnih poslova Mađarske, istakao je da ne želi novi Hladni rat.\n"Taj period je imao tragične posledice za centralnu i istočnu Evropu. Mađarski narod izgubio je nekoliko decenija života i ne želimo da se to ponovi", poručio je Sijarto.\nMoskva: Kijev rasporedio veliki broj vojnika, informacije sa Zapada protkane lažimaIzveštaji da bi Rusija zbog sankcija mogla da uskrati gas Evropi su primer lažne histerije, poručuju iz Moskve.\nUkrajina je, kažu, rasporedila veliki broj vojnika blizu regiona koje kontrolišu proruske snage, što, kako navode, ukazuje da se Kijev sprema da ih napadne.\n"Mogućnost sukoba postoji, i sada je vrlo velika, veća nego ranije. Tenzije su eskalirale zahvaljujući aktivnostima SAD i NATO-a. Informacije koje dolaze sa Zapada su pune histerije i protkane su lažima", smatra Dmitrij Peskov, portparol Kremlja.\nDžonson: To bi mogla biti nova ČečenijaNorveška je savetovala svoje državljane da ne putuju u Ukrajinu bez preke potrebe.\nBritanija optužuje Rusiju da potkopava demokratiju i da namerava da postavi proruskog lidera na čelu Ukrajine.\n"Moramo jasno staviti do znanja Kremlju da bi to bio katastrofalan korak. Gledano iz ruske perspektive, napad na Ukrajinu bio bi bolan, nasilan i krvav posao. Važno je da ljudi u Rusiji shvate da bi to mogla biti nova Čečenija", upozorava Boris Džonson, premijer Velike Britanije.\nZahuktava se vojna mašinerijaIza usijane retorike zahuktava se i vojna mašinerija.\nNATO pojačava prisustvo u regionu Baltičkog mora, gde su u toku velike vojne vežbe ruske Baltičke flote.\nAdministracija američkog predsednika Bajdena razmatra i slanje dodatnih pet hiljada vojnika na istok Evrope.\nBlic: USIJANJE NA VRHUNCU! NATO na korak od odluke da pošalje dodatne trupe na istok Evrope, Bajden najavio razgovor sa EVROPSKIM LIDERIMA\nNoviMagazin.rs: Više od 8.000 vojnika SAD u pripravnosti, NATO jača snage u istočnoj Evropi\nB92: "NATO bi mogao da rasporedi dodatne jedinice u Istočnoj Evropi"\nRadio Slobodna Evropa: Rusija počela vojne vežbe u blizini Ukrajine, optužuju SAD za podizanje tenzija


Besciljnih 20 historijskih koraka: susret Trampa i Kima u Sjevernoj Koreji — Radio Velkaton : Radio Velkaton\nPonedjeljak, 1. Jula 2019.\n1. Jula. 2019. Svijet\nBesciljnih 20 historijskih koraka: susret Trampa i Kima u Sjevernoj Koreji\nPredsjednik SAD Donald Tramp je ušao u historiju kao prvi šef Bijele kuće koji je zakoračio na teritoriju Sjeverne Koreje. Mada je njegov sastanak sa sjevernokorejskim liderom Kim Džong Unom najavio obnovu razgovora dvije zemlje o nuklearnom razoružanju, svjetski mediji pitaju kakav je domet historijskog događaja.\nHistorijski ulazak američkog predsjednika Donalda Trampa (Trump) na teritoriju Sjeverne Koreje i sastanak s vođom Kim Džong Unom doveo je do obnove pregovora o nuklearnom programu Pjongjanga, ali se postavlja pitanje koliki su stvarni dometi posljednjeg neočekivanog Trampovog poteza, osim prilike za privlačenje pažnje, pišu svetski mediji.\nHistorijskih 20 koraka\nTramp je napravio 20 koraka na teritoriji Severne Koreje, ušavši tako u istoriju kao prvi aktuelni predsednik SAD koji je zakoračio u tu državu, piše CNN i ističe da zasad ipak nije jasno šta znači taj važan trentuak u istorijatu odnosa SAD i Severne Koreje.\nTramp je prešao granicu koja deli Severnu i Južnu Koreju, i s nasmešenim Kinom ušao u zemlju koja je nazivana – država parija – zbog svog nuklearnog programa i žalosnog stanja ljudskih prava, ukazuje CNN i ocenjuje da je naizgled spontani događaj podigao na novi nivo Trampov šoumenski instinkt i shvatanje diplomatije kao provere međuljudskih veština.\nSastanak u snažno obezbeđenoj demilitarizovanoj zoni, njihov treći dosad, usledio je dan pošto je Tramp na Tviteru (Twitter) predložio sastanak i rekao da nema problema da uđe u Severnu Koreju. Dok su bili na teritoriji Severne Koreje, Tramp i Kim su se rukovali i tapšali po leđima. “Nikad ne bih očekivao da se sastanem s vama na ovom mestu”, rekao je Kim, koji je, kako ukazuje CNN, delovao oduševljeno.\nSusret označava važan trenutak u istoriji odnosa SAD i Severne Koreje, ali šta znači mimo iskazanog prijateljstva, zasad nije jasno, podvlači CNN i dodaje da ne deluje da je na 50-minutnom sastanku bilo novih obavezivanja osim dogovora da se obnove razgovori četiri meseca posle propalog samita dva lidera u Vijetnamu.\nTrenutak za televiziju, ali s kakvim ciljem?\nTrampov sastanak s Kimom bio je klasična trampovska pozorišna režija, diplomatska produkcija koja je počela iznenadnim tvitom rano ujutru na sastanku G20 koji je doveo do sastanka kakav se obično mesecima priprema, ocenjuje BBC.\nScena u demilitarizovanoj zoni je, ističe BBC, teško mogla biti više nabijena značenjem i Tramp je bio više nego spreman da izvede jedan od najnezaboravnijih trenutaka “napravljenih za televiziju” tokom svog predsednikovanja, zakoračivši preko 38. parelele u nešto što je dugo bilo neprijateljska teritorija, prag koji dosad nijedan aktuelni predsednik SAD nije prešao.\nTelevizijska slika sa sastanka je bila potpuno opčinjujuća, ali s kojim ciljem, pita britanski servis, dodajući da je Trampova nekonvencionalna diplomatija smanjila tenzije na Korejskom poluostrvu, ali da ipak nije zaustavila severnokorejski nuklearni program. Odnos Trampa i Kima doneo je osmehe i rukovanja, ali nije denuklearizovao Korejsko poluostrvo.\nTrampova poseta Severnoj Koreji trajala je nešto preko jednog minuta, što je više nego dovoljno, kako kažu njegovi kritičari, da legitimizuje totalitarni režim s jednim od najgorih stanja ljudskih prava na planeti, navodi britanski servis.\nJaz između pregovaračkih pozicija\nNeverovatan niz događaja u nedelju podvlači neuobičajeni detant između SAD i Severne Koreje, dugogodišnjih neprijatelja čiji lideri su izgradili topao lični odnos, piše Volstrit džurnal (The Wall Street Journal) i dodaje da mada nema naznaka da su dve strane bitno promenile svoje pozicije, bezbednosni stručnjaci ocenjuju da su smanjene šanse da se Pjongjang vrati provokacijama.\nSusret u demilitarizovanoj zoni je sledio poznati scenario iz ere Tramp-Kim diplomatije – bombastičan događaj koji ostavlja nejasne garancije, prenosi njujorški list ocene posmatrača. Sastanak u nedelju je izvanredan razvoj događaja, mada je neizvesno da li su dve strane promenile pregovaračke pozicije, rekao je Kim Čun Sig, bivši zvaničnik u južnokorejskom ministarstvu za ujedinjenje.\nDve strane su duboko podeljenje oko toga kako i kada bi Pjongjang trebalo da se odrekne nuklearnog arsenala, što je, kako piše list, bilo upadljivo očigledno kada su pregovori naglo prekinuti u februaru na samitu u Vijetnamu. Pjongjang želi da proces ide postepeno i da SAD počnu da uklanjaju neke ekonomske kazne, dok Vašington želi veliku pogodbu u kojoj bi Severna Koreja pristala na konkretne mere pre ublažavanja sankcija.\nU Hanoju je Severna Koreja ponudila da zatvori neke delove kompleksa u Jongbjonu, svom glavnom nuklearnom postrojenju koje proizvodi plutonijum i visoko obogaćeni uranijum, a zauzvrat je Kim tražio ukidanje nedavnih sankcija koje blokiraju većinu njegove međunarodne trgovine i strogo ograničavaju uvoz nafte.\nVašington je to odbio, tražeći šire ustupke. Pjongjang je potom okrivio Vašington za propast samita u Vijetnamu, zaoštrio retoriku i ponovo počeo probe nuklearnog oružja. Severnokorejski lider je obećao svom narodu ekonomsku revitalizaciju, što, kako ocenjuje Volstrit džurnal, nije moguće dok je zemlja pod sankcijama. Zbog toga bezbednosni stručnjaci postavljaju pitanje koliko vremena dve strane imaju za dogovor, što povećava šanse za sledeći sastanak Trampa i Kima. “Ako Kim opet izgubi, mislim da će to nekako biti fatalno za bezbednost njegovog režima”, rekao je Kim Sung Han, bivši zamenik ministra spoljnih poslova Južne Koreje.\nDogađaj za unutrašnju politiku\nIako je sastanak doneo opipljive rezultate – obnovu razgovora radnih grupa posle propasti na februarskom samitu u Hanoju, nema spora da su Tramovi motivi za sazivanje sastanka pre svega izborni, piše Gardijan (The Guardian), ali i ocenjuje da je severnokorejski lider bliži svom strateškom cilju.\nČitavog dana Tramp je gunđao kako mu mediji ne pridaju dovoljno zasluga za smanjivanje tenzija na Korejskom poluostrvu, piše Gardijan uz konstataciju da se sastanak desio samo radi uobličavanja narativa. Zato na sastanku nije bilo savetnika za nacionalnu bezbednost, jastreba u spoljnoj politici Džona Boltona (John Bolton), ali je, s druge strane, u zvaničnoj delegaciji bio Taker Karlson (Tucker Carlson), voditelj Foks njuza (Fox News) koji je glavni Trampov kanal ka neintervencionističkom delu njegove desničarske baze među glasačima, navodi list i ukazuje da su navodno razgovori s Karlsonom ubedili Trampa da u poslednji čas odustane od napada na Iran.\nČinjenica da je sastanak s Kimom bio više od prilike za slikanje, sugeriše da je Tramp svestan da samo slikanje neće doprineti njegovom imidžu umešnog pregovarača koji postiže dogovore kada dođu predsednički izbori u novembru 2020, ocenjuje Gardijan i dodaje da je zato morala da se popravi šteta iz Hanoja.\nSamit u vijetnamskoj prestonici je propao pošto su razgovori radnih grupa naveli Kima i većinu posmatrača da poveruju da su SAD otvorene za plan korak po korak, u kojem bi Severna Koreja demontirala delove nuklearnog programa u zamenu za ublažavanje sankcija. Tramp je prve večeri u Hanoju, međutim, iznenadio Kima kada je predstavio sveobuhvatan predlog, objašnjava list, uz ocenu da je to bio neuspešan potez, jer je sevenokorejski lider zauzeo čvrst stav, pa su dve delegacije spakovale kofere i otišle bez ceremonijalnog zajedničkog ručka.\nMada je Tramp i u nedelju rekao da želi sveobuhvatan dogovor, on je naznačio da je spreman na fazni pristup. Predsednik SAD je rekao i da mu je bila čast i naznačio da bi Kim mogao doći u Belu kuću, što je, po oceni Gardijana, strateški cilj režima sve vreme – dobijanje međunarodnog priznanje kao država s nuklearnim oružjem. Ta strategija znači da Kim nema nameru da se razoruža, ali bi mogao da prihvati ograničenje arsenala – kontrola oružja umesto denuklearizacije, što je očigledno lošiji dogovor od iranskog nuklearnog sporazuma koji Tramp pokušava da uništi, zaključuje Gardijan.\nSličnu ocenu iznosi i Blumberg (Bloomberg) s komentarom da je zasad u boljoj poziciji Kim, koji nije naznačio da će se odreći nuklearnog oružja, koje režim u Pjongjangu smatra suštinskim za svoj opstanak.\nBez napretka ka dogovoru, Trampovi susreti s Kimom su u međuvremenu poslužili da poboljšaju reputaciju diktatora, ocenjuje Blumberg, navodeći da analitičari kažu da predsednik SAD rizikuje da stvori utisak da je Vašington prihvatio de fakto status Severne Koreje kao države s nuklearnim oružjem.\nTramp je u nedelju takođe na umu imao unutrašnju politiku i događaji su u najboljem svetlu pokazali njegov šoumenski pristup, ističe Blumberg i navodi da je sastanak bez presedana vratio fokus na Trampa s demokrata koji su u udarnom terminu imali dve noći televizijskog programa za svoje debate.


Upoznajte svoje kupce SAP Emarsys | Info | Ekonomija\nUPOZNAJTE SVOJE KUPCE: Personalizovano iskustvo kupovine je ključ uspešnog poslovanja 0 Podeli Podeli na facebook Podeli na twitter Podeli na viber Pošalji na mail\nUPOZNAJTE SVOJE KUPCE: Personalizovano iskustvo kupovine je ključ uspešnog poslovanja\n31.12.2021. / 14:06\nPoslednje dve godine pokazale su koliko brzo se mogu promeniti svakodnevne navike u životima svih nas, a koje su se neminovno odrazile i na to ceo proces kupovine i naša očekivanja od tog procesa.\nDa bi bilo koje poslovanje opstalo potrebno da poseduje nešto što je potrošačima potrebno, bilo da su u pitanju proizvodi ili usluge, koje će se ponuditi u pravom trenutku. Da bi to bilo moguće, potrebno je da se razumeju kupci, njihove navike, razmišljanje i želje. Uspeh u digitalnom marketingu pokreće personalizovano iskustvo, dobre ponude sa relevantnom ponudom u pravom trenutku. Jedan od lakših načina da se to postigne je uključivanje marketinške platforme u poslovanje.\nJedno takvo rešenje je SAP Emarsys, marketinška platforma koja vam omogućava da dobijete sve relevantne informacije o kupcima, i to u realnom vremenu. Ovo omogućava personalizaciju pristupa preko svih kanala komunikacije, a posredno bolje poslovne rezultate koji se reflektuju na veću stopu konverzije i lojalnosti kupaca.\nSAP Emarsys svoju snagu pokazuje kao objedinjena platforma koja prikuplja podatke iz svih dostupnih izvora: kataloga, web i mobilnih događaja, baze podataka klijenata, platformi za e-trgovinu, API-ja i drugih eksternih izvora. Sve te informacije se nakon toga obrađuju i analiziraju kako bi se omogućila segmentacija tržišta, personalizacija sadržaja, prediktivna analitika i još mnogo toga.\nIzvor: Unsplash / Sangga Rima Roman Selia\nOvo rešenje koristi omnichannel pristup, smeštajući kupca u centar dešavanja, komunicirajući sa njim preko svih dostupnih kanala, kako bi se kreiralo jedinstveno personalizovano korisničko iskustvo. Sve interakcije kupaca na svim kanalima se prate, upoređuju sa statističkim modelima, kako bi se kreirala tačna predviđanja o tome šta koji potrošač želi i u kom trenutku, kako bi efekat bio što bolji.\nZahvaljujući prikupljenim informacijama, platforma usmerava planove korišćenjem ugrađenih strategija i taktika, prikazujući podatke o tome od kojih aktivnosti će poslovanje ima najveće prednosti. Nakon odabira strategije, ona se personalizuje prema kupcu, a onda se ta personalizacija primenjuje na sve kanale komunikacije (e-mail, oglasi, mobile, web, direktna pošta) čime se garantuje relevantno i dosledno iskustvo za kupce.\nIntegrisana veštačka inteligencija i personalizacija u realnom vremenu dozvoljavaju slanje relevantnog personalizovanog sadržaja, čime se postižu svi efekti kvalitetnog omnichannel iskustva, koje ima pozitivan efekat na dobijanje novih kupaca i nove kupovine. Krajnji rezultat su aktivniji kupci koji prave veće, vrednije porudžbine i lojalniji su brendu\nPlatforma kreće od jasno definisanih poslovnih ciljeva, nakon čega se bira najbolja strategija koja u sebi sadrži nekoliko omnichannel slučajeva korišćenja koji se mogu koristiti direktno ili modifikovati prema potrebama poslovnih ciljeva i strategije. Svaki slučaj korišćenja već poseduje publiku, personalizaciju sadržaje preporuke proizvoda, nagradama za lojalnost i automatizovanim poslovnim tokovima. Na vama je samo da odaberete kanale na kojima želite da izvršite kampanju i onda definišete specijalizaciju za određene kanale kako bi se maksimizovao uticaj svakog kanala i snaga poruke koja treba da se isporuči.\nIzvor: Unsplash / Anna Dziubinska\nPodjednako važno za svaku kampanju su i njeni rezultati, uticaj na poslovanje i kako se ponašaju različiti marketinški kanali. Svi rezultati se prikazuju na kontrolnoj tabli u vidu jasno grafički prikazanih podataka, sa smislenim izveštajima koji prikazuju koja je realna vrednost marketinga.\nEvolucija poslovnih strategija dovela je do višekanalnog modela koji pokazuje najbolje rezultate za interakciju sa kupcima, a ova platforma vam omogućava da ubrzate vreme za vrednovanje, pružite vrhunska iskustva i postignete merljive rezultate - brzo.\nUkratko - SAP Emarsys platforma omogućava da poslovanje ostvari predviđeni profitabilni rast, što znači da marketing timovi imaju veću stopu konverzije i veću vrednost, što rezultuje boljom zaradom od reklama i većom vrednošću za kupce. Objedinjavanjem kupaca, proizvoda i podataka o kupovini preko svih kanala garantuje se da svaku kupac dobije najbolje korisničko iskustvo.


Ruski ministar spoljnih poslova Sergej Lavrov i predsednik Srbije Aleksandar Vučić u Beogradu, 10. oktobra 2021.\nPredsednik Srbije Aleksandar Vučić izjavio je da Srbija ima izuzetno dobre odnose sa Rusijom i da "to ne krije za razliku od onih koji se stide ili plaše da to priznaju". Na zajedničkoj konferenciji za novinare posle sastanka sa ministrom spoljnih poslova Rusije Sergejem Lavrovom rekao je da je Srbija zadovoljna bilateralnim odnosima i podsetio da je imala podršku Rusije u svim međunarodnim organizacijama i institucijama, prenosi FoNet.\nLavrov je u Srbiju doputovao na obeležavanje 60. godišnjice osnivanja pokreta nesvrstanih. Beograd u ponedeljak i utorak domaćin Samita pokreta nesvrstanih, a učešće je potvrdilo više od stotinu stranih delegacija.\nPredsednik Srbije je na konferenciji za novinare izjavio da je razgovor sa Lavrovom bio "verovatno najotvoreniji i najiskreniji do sada". Izrazio je zahvalnost Rusiji na podršci teritorijalnom integritetu i suverenitetu Srbije, i na insistiranju da pitanje Kosova može da se reši "samo pronalaženjem kompromisa, a ne nametanjem diktata Srbiji", prenose mediji.\nVučić je poručio i da će Srbija ostati vojno neutralna zemlja i da će u skladu sa tim razvijati svoje odrambene kapacitete - "da bi odvratila svakog potencijalnog agresora od namere da ugrozi slobodu Srbije."\nSergej Lavrov je rekao da se Rusija bez promena zalaže da se rešenje kosovskog zasniva na osnovu poštovanja Rezolucije Ujedinjenih nacija 1244, da bude pronađeno u direktnom dijalogu Beograda i Prištine, i da ga odobri Savet bezbednosti Ujedinjenih nacija, prenosi FoNet. Dodao je da je to "čvrst stav Rusije" koji je ruski predsednik Putin više puta naglašavao, ali i da će Rusija prihvatiti bilo koje rešenje koje odgovara Srbiji i srpskom narodu.\nLavrov je takođe izjavio da je Rusija bila zabrinuta „zbog provokacije na severu Kosova“ krajem septembra, kada je kosovska vlada poslala specijalne snage policije zbog sprovođenja odluke o zameni registarskih tablica.\n„Cenili smo uzdržanost Srbije i tvrd stav predsednika Vučića koji je omogućio da ta kriza bude rešena“, kazao je šef ruske diplomatije.\nŠef ruske diplomatije je izjavio i da Rusija polazi od toga da će njeni "američki partneri" takođe koristiti svoj uticaj na Prištinu "koji je veoma bitan" kako bi osigurali normalan tok pregovaračkog procesa.\n"Imaćemo najpovoljniju cenu gasa"\nPredsednik Srbije se posebno zahvalio Rusiji jer je pomogla da bude obezbeđena energetska bezbednost Srbije. Kako prenosi RTS, Lavrovu je postavljeno pitanje da prokomentariše optužbe nekih lidera na Balkanu da Rusija pomoću energetike vrši uticaj na zbivanja u regionu. Lavrov je rekao da je Rusija "navikla na optužbe" i istakao da se njeni odnosi sa Srbijom i drugim zemljama regiona zasnivaju na uzajamnoj koristi i balansu interesa.\nVučić je rekao da on "moli i vrši pritisak" na Ruse da daju najpovoljniju cenu gasa Srbiji. "Imamo obećanje Sergeja i gospodina Borisova da će da razgovaraju sa predsednikom Putinom i da će da učini sve da imamo najpovoljniju cenu. Znam Putina, imaćemo najpovoljniju cenu", uveren je predsednik Srbije.\nGovoreći o energetskoj krizi u svetu Vučić je ocenio da joj je uzrok to što evropske zemlje nisu potpisale dugoročne ugovore sa Rusijom o isporuci gasa "iz političkih razloga". Ocenio je da će energetska kriza trajati između šest meseci i dve godine i uticati na povećanje cena u svim oblastima, ali "više u evropskim zemljama nego Srbiji."\nNaglasio je da je Srbija "imala hrabrosti" i izgradila gasovod sa Rusijom i ocenio da je izlaz iz aktuelne krize za Srbiju u najpovoljnijim mogućim cenama ruskog gasa, ali i dodao da će, bez obzira na to, Srbija graditi nove pogone i zadržati ugalj kao energent da bi obezbedila energetsku stabilnost.\nVučić sa Medvedevim putem video linka\nLavrov u dvodnevnoj poseti Beogradu


Bez licenci nema rada za firme privatnog obezbeđenja - Studio B\nBeograd 2°C u 09:00\nBez licenci nema rada za firme privatnog obezbeđenja\nBez licenci nema rada za firme privatnog obezbeđenja Tanjug\nDruštvoDrustvo Pocetna 04. 10. 2016. 18:00:50\nPrivredna komora Srbije apelovala je danas na sva pravna i fizička lica, kao preduzetnike u oblasti privatnog obezbeđenja, da se prijave na obuke za licence u privatnom obezbeđenju, a krajnji rok za licenciranje je 1. januar 2017. godine.\nIz Udruženja za uslužne delatnosti PKS ukazuju da je neophodno što pre pristupiti planiranju, organizovanju i sprovođenju stručne obuke, polaganju stručnog ispita i pribavljanju licenci, odnosno dozvola za rad pravnih lica, preduzetnika i fizičkih lica, navodi se u saopštenju.\nOni podsećaju da je postavljen krajnji rok za usaglašavanje sa odredbama Zakona o privatnom obezbeđenju i neće biti pomeranja termina, zvanični je stav Ministarstva unutrašnjih poslova.\n„Privredni subjekti koji do 1. januara 2017. godine ne dobiju odgovarajuću dozvolu – licencu, neće moći da obavljaju delatnost privatnog obezbeđenja, a korisnici usluga imaće obavezu da angažuju isključivo licencirane kompanije i preduzetnike“, navode iz PKS.\nKako kažu, trenutno sprovođenje obuka i licenciranja odvija se suviše sporo i da je nedovoljan broj prijavljenih kandidata.\nPodsećaju da je prema podacima MUP-a, stručni ispit do 30. septembra položilo 8.550 polaznika, ali od toga je izdato samo 2.830 licenci, te da je 11 pravnih subjekata dobilo licencu za obavljanje delatnosti privatnog obezbeđenja.\nProcenjuje se da je u ovoj delatnosti angažovano oko 35.000 radnika, a nijedno pravno lice, odnosno javno preduzeće, koje samo obavlja delatnost obezbeđenja – samozaštita, do sada nije podnelo prijavu, kako za obuku za zaposlene, tako i prijavu za sticanje licence za pravno lice.\n„To u praksi znači da nijedno preduzeće koje ima ovakav vid zaštite, neće moći da radi na ovaj način, jer nije ispunilo zakonom definisane obaveze“, navodi se u saopštenju.\nMUP će u toku novembra i decembra 2016. godine izvršiti instruktažu ovlašćenih službenika MUP-a za kontrolu primene Zakona o privatnom obezbeđenju, a Zakon, pravilnici i procedure, kao i spisak akreditovanih centara za obuku nalaze se na portalu PKS, na stranici Udruženja i na sajtu MUP, baner „Privatno obezbeđenje“.\n2 Responses to “Bez licenci nema rada za firme privatnog obezbeđenja”\nnovembar 20, 2016 u 12:57 pm\nU zakonu se spominje obavezno licenciranje privatnog obezbedjenja,nije objasnjeno sta se desava sa obezbedjenjem drzavnih preduzeca koje imaju svoje obezbedjenje tj nisu unajmili privatno obezbedjenje vec su svoje radnike obucili i postavili na ta radna mesta. U ugovoru ne pise obezbedjenje nego portir. Sta se desava u takvim situacijama?\nmaj 13, 2017 u 9:09 am\n„EU nije dovoljno prisutna na Zapadnom Balkanu“\nNaselje Tranšped sutra povremeno bez vode\nVučić u Davosu na Svetskom ekonomskom forumu\nV.Britanija formira jedinicu za borbu protiv lažnih vesti\nLibija:Najmanje 11 mrtvih u dve eksplozije\nRešavanje problema i ravnomeran razvoj prestonice\nVisoka crkvena priznanja humanitarcima Gujonu i Ricudisu\nKentaki:Dvoje mrtvih,19 ranjeno u pucnjavi u školi\nStefanović:Svaka opština može da bude dobro mesto za život\nKuburović: Narodna skupština više nema nikakvu ulogu u izboru sudija i zamenika javnih tužilaca\nIzrael optužio UN za diskriminaciju\nDirektor VTB banke: Nove ekonomske sankcije -„objava rata“\nU tuči migranata u Obrenovcu povređene tri osobe\nOprez – vlazni kolovozi, niske temperature, moguća poledica\nVakulko pojačao Partizan\nDIJANA на Rubrika pet pitanja- pet odgovora\nZoran Krstić Leštane на Gradonačelnik Siniša Mali svakog utorka odgovara na pitanja građana\nNenad на Gradi se put koji će spojiti Čukaricu i Obrenovac\nSanja на Održana trka za Bogojavljenski krst ispod Savskog mosta\nNikola на Akcija čišćenja deponije u naselju Filmski grad na Čukarici\nDaliborka Vrhovac на Premijera predstave „Ožalošćena porodica“ 19. januara\nNemanja на Rubrika pet pitanja – pet odgovora


Socijaldemokrate umesto novodemokrata | Pančevac\nSocijaldemokrate umesto novodemokrata\n08.10.2014 22:32·0 komentaraPregleda: 90\nSkupština Nove demokratske stranke, održana u subotu, 4. oktobra, za prvog predsednika te partije izabrala je Borisa Tadića. Prema izjavi Konstantina Samofalova, portparola NDS-a, na izbore je izašlo 71,74 odsto birača NDS-a, a Tadić je dobio podršku čak 99,47 odsto članova i prijatelјa stranke, koji su glasali na 115 biračkih mesta.\nIstovremeno je obavlјeno i kako su se glasači izjasnili o promeni imena stranke – 82,86 odsto njih opredelilo se da se ta partija ubuduće zove Socijaldemokratska stranka (SDS). Izabrano je i pet delegata iz Pančeva za novu Skupštinu, koja će se održati već 26. oktobra i na kojoj bi ta partija kompletirala rukovodstvo.\nPo rečima Srđana Mikovića, predsednika desetočlanog Inicijativnog odbora SDS-a za Pančevo, zamah u radu Socijaldemokratske stranke može se očekivati odmah po održavanju pomenute skupštine.


OKUPACIJA RTS: Vučić U Dnevniku 2 Počeo Kampanju! (VIDEO)\nAleksandar Vučić je već započeo izbornu kampanju, (zlo)upotrebivši RTS, koji se stavio u njegovu službu objavljivanjem video priloga sa Vučićevog Instagram naloga. I to sve u udarnom terminu, tokom Dnevnika 2, koji prati većina građana Srbije.\nAko pogledate poslednji kvartal prošle godine, i ako pogledate prvi kvartal ove godine, Srbija je broj jedan u Evropi – naveo je.\nTo, kako je naveo, ne znači da mi danas živimo bolje od Nemačke, već znači da Srbija brže od ostalih napreduje.\nAko mi budemo pametno koristili ono što imamo, u svemu možemo da ih preteknemo. To možemo da uradimo samo ako budemo posvećeni, marljivi, ako budemo radili vredno, ako budemo rekli – Možemo i moramo, ni u čemu nismo lošiji od drugih – poručio je Vučić.\nSve to svedoči da je Vučić već započeo izbornu kampanju, što se moglo i naslutiti kada je njegov jurišnik, Vladimir Đukanović, na Tviteru upozorio da SNS može izgubiti naredne izbore, želeći time da mobiliše svoje izborno telo.\nSa druge strane, ovim je RTS je još jednom dokazao da je oruđe u rukama Vučića, kojim on manipuliše po sopstvenim željama. RTS je izgubio svojstvo javnog servisa, uprkos tome što se finansira iz džepova svih građana Srbije.\nBahatost čelnih ljudi RTS, Vučićevih službenika, ogleda se i u povećanju mesečne pretplate za RTS, koja sada iznosi 299 dinara. Iako Vučić vlada sa podrškom oko 25% biračkog tela, on ima 100% medijske pažnje na RTS. Opozicioni glas na RTS je nemoguće čuti, iako i opoziciono nastrojeni građani plaćaju RTS.\nTepić: Bratija zarađuje na nesreći, a građani plaćaju skuplju pretplatu za ćutanje RTS! (VIDEO)\nOvo je, svakako, neviđeni presedan, kojim se građanima želi predstaviti lepša stvarnost od one kakva uistinu jeste, a RTS kao ustanova koja bi trebalo da istinito i pravovremeno izveštava, opet je obmanula i izmanipulisala javnost.\nPrethodni tekstKON: Ništa od proslave Nove Godine, spremaju se punktovi za vakcinaciju!\nSledeći tekstBATINE, PA ROKANJE: Časne sestre podvodile decu sveštenicima i moćnicima da ih siluju na zabavama!


Nove uniforme za uposlenike šalter sale Untitled Document\nNove uniforme za uposlenike šalter sale\nOd danas u Općini Stari Grad uposlenici Službe za opću upravu, koji rade u šalter sali dobili su nove specijalno dizajnirane uniforme.\nOva novina u šalter sali Općine Stari Grad uvedena je s ciljem pružanja što kvalitetnijih usluga građanima. Tim povodom danas je načelnik Općine Stari Grad Ibrahim Hadžibajrić sa saradnicima obišao šalter salu u kojoj trenutno radi 15 uposlenika.\nUniforme za uposlenike izradili su mladi ljudi koji su prije nekoliko mjeseci pokrenuli uspješan biznis izrade i prodaje tekstila u Starom Gradu. Općina Stari Grad izašla im je u susret i ustupila na korištenje prostor u ulici Mula Mustafe Bašeskije gdje su smjestili prodajni salon, te pomogla njihovu ideju finansiranjem u iznosu od 5.000 KM kroz projekat Start-up, prošle godine. Izrada uniformi za uposlenike šalter sale njihov je način da se zahvale za pruženu podršku.\n„Model Madness“ je proizvodnja iza koje stoje Vernesa Brdarić i Merima Omerhodžić, dvije mlade žene sa velikim idejama spremne da se bore za njihovo ostvarenje. Hrabro su se upustile u ovu poslovnu avanturu, a ističu da prije devet mjeseci nisu mogle ni sanjati da će danas imati proizvodnju zahvaljujući kojoj su uspjele zaposliti još šest osoba.


EUTANAZIJA | Vukotić Media\nSvetski slavan naučnik, genetičar dr Miodrag Stojković, izlazi pred čitalačku publiku sa drugim romanom, pod naslovom „Eutanazija“. Posle sjajnog istorijskog, autobiografskog, romana „Crničani“, i ovaj put je reč o delu sa istorijskim elementima. Ovaj put je reč o bližoj istoriji, kojoj smo i sami svedoci, tragediji jedne zemlje, porodice, a ponajviše mladih ljudi koji pokušavaju da se reše ratnog zarobljeništva i dokopaju se boljeg života.\nProfesor Miodrag Stojković rođen 1964. godine u Leskovcu, gde je završio osnovnu i srednju medicinsku školu. Studije veterinarske medicine u Beogradu završava 1990-te godine, a 1991-te odlazi u Nemačku, gde prve dve godine radi kao medicinski tehničar, a zatim u Minhenu nostrifikuje diplomu i, 1996, doktorira iz oblasti biotehnologije. Od 2002. godine postaje privatni docent na Ludvig-Maksimilijan univerzitetu u Minhenu. Za to vreme radi kao embriolog sa posebnim interesovanjem za reprogramiranje, epigenetiku i ranu embriologiju. Iste godine prelazi u Veliku Britaniju gde se pridružuje Institutu za humanu genetiku i Medicinskom fakultetu Univerziteta u Njukaslu, gde postaje profesor embriologije i biologije matičnih ćelija.\nStojković je pionir u mnogim naučnim disciplinama, uključujući izolaciju, rast i diferenciranje matičnih ćelija. Uspeva da, 2003, u Velikoj Britaniji izoluje prvu potpuno okarakterisanu liniju ljudskih embrionalnih matičnih čelija, prvi u svetu dobija dozvolu da se bavi kloniranjem embriona, a kasnije i po prvi put uspeva da klonira ljudske embrione.\nU istraživački centar Princ Filip u Valensiji odlazi 2006, i to nadužnost zamenjenika glavnog direktora. Vodi naučnu grupu koja se bavi ćelijskim reprogramiranjem.\nPovratkom u Srbiju, postaje profesor humane genetike na Medicinskom fakultetu Univerziteta u Kragujevcu, a 2008. u Leskovcu osniva Spebo Medical, specijalnu bolnicu za lečenje steriliteta.\nGostujući je profesor na medicinskom fakultetu Priština, sa sedištem u Kosovskoj Mitrovici, VMA Beograd, i autor ili ko-autor u više od 140 naučnih publikacija, predsednik je upravnog odbora Instituta za molekularnu genetiku i genetski inžinjering, u Beogradu, naučni savetnik u mnogim biotehnološkim firmama i akademski evaluator u preko 30 regulatorna/projektna tela i ugledna naučna časopisa. Do 2012-te je bio glavni urednik najstarijeg naučnog časopisa iz oblasti matične ćelije (STEM CELLS), sa lokacijom u Severnoj Karolini, Amerika, a od 2012-te je član Evropske Akademije Nauke (European Academy of Science). Od 2012-2014-te bio je poslanik u Narodnoj Skupštini gde je vršio dužnost predsednika skupštinskog odbora za obrazovanje, nauku i sport. Počasni građanin je grada Leskovca, dobitnik Sretenjskog ordena i priznanja Vitez Poziva. Govori nemački i engleski jezik. Srećno oženjen Petrom.\nAutor je romana „Crničani“ (2016), u izdanju Vukotić media.


Otvoreno pismo naučnika: Imamo tri godine da spriječimo katastrofu – Informatika sa tehnikom\nOtvoreno pismo naučnika: Imamo tri godine da spriječimo katastrofu\nJuly 16, 2017 Informatika\nPlaneta uništena klimatskim promjenama nije potencijalni scenario daleke budućnosti, već vrlo bliska realnost, a neke promjene osjećamo već danas, upozorava grupa od šest uglednih naučnika koji su napisali otvoreno pismo, govoreći kako opasnost raste.\nMeđu ovim naučnicima se nalazi i nekadašnja šefica UN-ovog odsjeka za klimu Kristijana Figeres, kao i fizičar Stefan Ramstorf, a napisali su da ako se globalne emisije plina trajno ne smanje do 2020. godine, temperature širom svijeta će vjerovatno dosegnuti nepovratno visok nivo, prenosi Business Insider.\nIstakli su kako od 1880-ih, zbog efekta staklene bašte, temperatura se u prosjeku podigla za jedan stepen, u stvari, to je tek početak.\n“Svjetski lideri i političari treba da se vode naučnim činjenicama, a ne da guraju glavu u pijesak, jer će to sjutra biti svijet njihove djece i unuka. Koliko god novca tada imali, ništa im neće pomoći”, ističu u pismu.\nNavode kako je cijeli sistem već počeo da kolabira, led na Arktiku sasvim sigurno nestaje, dok koralni grebeni umiru od vrućine.\nNjihov plan uključuje šest ciljeva koje treba ostvariti do 2020. godine, ako se misli da se nešto uradi i ne pomiriti se s time da ćemo gledati kako svijet rapidno umire:\nIzraditi nacrte i planove kojima će se fosilna goriva odbaciti do 2050., s finansiranjem od 300 milijardi dolara na godinu\nPodstaknuti javni sektor da izda više “zelenih obveznica” u skladu s naporima za ublažavanje klimatskih promjena.\nPrevious: NASA: U novembru nas očekuje dvonedjeljni mrak!\nNext: Informatika – Djelovi računara, povezivanje naziva i slike


Grad Novi Pazar - Intenzivna saradnja sa Ministarstvom za rad i socijalnu politiku\nIntenzivna saradnja sa Ministarstvom za rad i socijalnu politiku\nGrad Novi Pazar dobio je za ovu godinu 24 miliona dinara u vidu namenskog transfera Vlade Srbije i Ministarstva za rad, zapošljavanje i socijalnu polituku, a za potrebe podrške socijalnih davanja za usluge prema gradjanima. Tim povodom u gradu je boravio Nenad Ivanišević, državni sekretar u Ministarstvu, koji se sastao sa gradonačelnikom Novog Pazara Nihatom Biševcem.\nSredstva će biti raspoređena na projekte Centra za socijalni rad, Društva za MNRO i Udruženja psihologa. Iznos transfera je dupliran u odnosu na prošlu godinu i omogućiće angažovanje novih lica na projektima geronto domaćica, pomoći u kući, projektu personalčni asistent i slično.\nGrad Novi Pazar je druga jedinica lokalne samouprave kojoj je dodeljen ovaj projekat i nalazi se na vrhu liste gradova i opština po novčanim iznosima koje izdvaja za socijalna davanja.\nSaradnja grada i Ministarstva za rad, zapošljavanje i socijalnu politiku nastaviće se uiu narednom period. Jedan od brojnih izuzetno vrednih projekata Ministarstva i lokalne samouprave je izgradnja zgrade Centra za socijalni rad u Novom Pazaru.


source.ba | Američki kongres odobrio 900 milijardi dolara pomoći zbog covida, usvojen i budžet\nAmerički Kongres u ponedjeljak je usvojio zakon o pomoći za koronavirus vrijedan više od 900 milijardi dolara, dugo očekivanim potezom koji će donijeti određeni stepen predaha ljudima koji su teško pogođeni pandemijom.\nTakođer, oko 275 milijardi dolara bit će dodijeljeno za pokrivanje kredita malim firmama, poput restorana.\nČelnik većine u Senatu Mitch McConnell tweetao je: "Senat je upravo usvojio još jedan važan dvostranački paket pomoći Covid-19. Američki narod može biti siguran da je odmah na raspolaganju veća pomoć."\nDemokrati su insistirali da prijedlog zakona o olakšicama nije dovoljan i teže postizanju još jednog zakona nakon što Joe Biden položi zakletvu na mjesto predsjednika u januaru. "Naš posao još nije gotov", rekao je Biden.\nTokom panedmije tri triliona dolara je izdvojeno odlukom Kongresa za pomoć stanovnicima SAD-a.


Beta 22. februara 2021. 09:20\nBivši predsednik SAD Donald Tramp predložio je severnokorejskom lideru Kim Džong Unu da se američkim predsedničkim avionom vrati u Pjongjang sa samita u Hanoju 2019. godine.\nU dokumentarnom filmu Bi-Bi-Sija (BBC) „Trump Takes on the World“ navodi se da bi ponuda bivšeg američkog predsednika, da je Kim prihvatio, bila „iznendjenje i za najiskusnije diplomate“.\nKim je stigao u Hanoj posle višednevnog putovanja vozom kroz Kinu, a Tramp je tada rekao: „Mogu da vas vratim kući za dva sata ako želite“.\nDa je severnokorejski lider prihvatio ponudu, njegovo prisustvo, a verovatno i dela njegove pratnje, u avionu američkog predsednika ali u vazdušnom prostoru Severne Koreje, pokrenulo bi mnoga bezbednosna pitanja.\nTramp i Kim su se dva puta sastali, a prvi put na istorijskom samitu u junu 2018. godine u Singapuru. Medjutim, pregovori o denuklearizaciji Severne Koreje nisu napredovali i čak su u zastoju od narednog neuspelog samita u februaru 2019. godine u Hanoju.\nSevernokorejski državni mediji nisu se oglasili povodom stupanja na dužnost novog američkog predsednika Džozefa Bajdena.


Ledenice i geopolitika - Efekat "ruske zime" - Nedeljnik Vreme\nZbog redukcije snabdevanja gasom, u Kijevu su ispražnjene sve radnje u kojima se prodaju grejalice. Na skoro minus 30 u Ukrajini se ljudi snalaze kako umeju tako što se greju ringlama, otvorenim šporetima i flašama napunjenim toplom vodom\nPiše: Boris VargaAntrfile: Jovana Gligorijević\nNezabeležena hladnoća koja je prošle nedelje zahvatila Istočnu Evropu poklopila se sa "gasnim trijumfom" Moskve. Prvi put od raspada SSSR Rusija je pokazala šta zapravo znači "hladni rat" iliti politička dominacija uz pomoć pretnje zavrtanja ventila gasovoda koji greje celu Evropu. Ipak, ni kod gospodara "vatre i leda", ruskog gasnog giganta Gasproma, posle afere "zavrtanja-odvrtanja" ventila nije sve ispalo kako se očekivalo: glavni snabdevač ruskog Gasproma, Turkmenija, izgleda da neće moći da isporuči planirane rezerve gasa, dok je istovremeno prošlog vikenda dignuta u vazduh kavkaska magistrala gasovoda.\nOstvarile su se prognoze sinoptičara o velikoj hladnoći koja je zadesila evropski deo Rusije. U južnim delovima Rusije temperatura se spustila na – 27° C, što je izazvalo pravi šok, dok je u nekim regionima na severu Rusije bilo i – 56° C, što nije zabeleženo još od 1978/79. Zbog hladnoće, mnogim područjima Rusije bila je ograničena isporuka električne energije, povećan je broj havarija izazvanih eksplozijom gasa i grejne tehnike, zbog čega je na stotine objekata ostalo bez struje ili grejanja. Za vreme prošlonedeljnih "rekordnih mrazeva" broj smrtno stradalih je viši nego prethodnih godina – čak 70 osoba. Ruske vlasti su ipak spremne dočekale hladnoću. Službe hitne pomoći i tehničke službe bile su u pripravnosti, dežuralo se non-stop, otvorene su specijalne telefonske linije za pomoć građanima. Posebno su angažovane službe za zbrinjavanje beskućnika, koji su u Rusiji najčešće prvi na udaru takvih hladnoća. Za takve ekstremne prilike, u Moskvi je napravljeno osam prihvatilišta sa više od hiljadu mesta za beskućnike. U Belorusiji je prošle nedelje bila zabeležena najniža temperatura za poslednjih sto godina. Pored Rusa i Belorusa, Ukrajinci su posebno osetili oštrinu zahlađenja, jer je zbog redukovanih isporuka gasa smanjena i temperatura grejanja u toplanama. Rekordno niske temperature zadesile su i baltičke republike. U Letoniji je zbog niskih temperatura prošlog petka umrlo šestoro ljudi, a u glavnom gradu Rigi zabeležena je najniža temperatura od 1907. godine, – 27° C. Ruski predsednik Vladimir Putin je početkom ove nedelje naložio službama bezbednosti da posebno vode računa o energo-objektima na Kavkazu jer je prošle godine gasovod u Dagestanu eksplozivom podignut u vazduh.\nProšlog četvrka Gasprom je zbog velikih hladnoća smanjio isporuke gasa zapadnoevropskim zemljama – Italiji za pet odsto, Mađarskoj za 20 odsto, a Srbiji i Crnoj Gori i Bosni i Hercegovini čak za 25 odsto. Redukcija gasa nastala je kao posledica velikih zahlađenja i tehničke nemogućnosti da se isporuči planirana i ugovorena količina gasa. Stručnjaci upozoravaju da će Evropska unija postati zavisnik od ruskog gasnog monopoliste Gasproma koji u EU isporučuje oko 25 odsto gasa, dok će se 2025. godine ta zavisnost povećati na čak 70 odsto, što može da ugrozi energetsku bezbednost Evropske unije.\nRADIKALNI REZ: Da bi se lakše razumelo "zašto je problematična isporuka ruskog gasa i zašto je njegova cena za svaku zemlju različita", treba se vratiti najmanje godinu unazad. Početkom 2005. godine Kijev je slavio "narandžastu revoluciju", a Tbilisi godišnjicu "revolucije ruža". Moskva je već tada optužila zapadne zemlje, Evropsku uniju, a posebno Sjedinjene Države da "podgrevaju revolucije u postsovjetskim zemljama, gde vlada socijalna nestabilnost i gde Rusija iz navodno ‘humanitranih’ razloga isporučuje naftu i gas ispod njihove realne cene". Nakon "revolucije tulipana" u Kirgiziji, Rusija je najavila "uvođenje reda" na prostorima njenog tradicionalnog političkog uticaja. Već u jesen 2005. godine Moskva je najavila prelazak na tržišno plaćanje gasa i nafte za sve postsovjetske republike, za koje je u poslednjih 15 godina važilo odobravanje ili odbijanje kredita na svakojake načine, uglavnom politički motivisano. Krajem prošle godine, bivšim sovjetskim republikama Ukrajini, Moldaviji, Gruziji i Jermeniji, koje su dobijale gas po ceni od oko 50 dolara za hiljadu kubnih metar gasa, od strane ruskog Gasproma nametnut je ugovor kojim se ta cena uvećava za nekoliko puta i, prema rečima glasnogovornika tog gasnog giganta, trebalo bi da cena dostigne realni tržišni nivo.\nMOSKVA SUZAMA NE VERUJE: Krajem prošle nedelje međunarodna zajednica je bila šokirana eksplozijom svih gasovoda koji povezuju Rusiju i Gruziju, a samim tim i Jermeniju. Eksplodirale su glavne magistale gasovoda Severni Kavkaz – Zakavkazje i Mozdok – Tbilisi. Gruzijske vlasti, koje su uz pomoć "revolucije ruža" došle na vlast u Tbilisi i koje nisu naklonjene Rusiji, tvrde da je reč o "sabotaži" i "diverziji". Predsednik Gruzije Mihail Sakašvili optužio je ruske vlasti za organizaciju i umešanost u eksploziju gasovoda. Kremlj je takve opužbe Gruzije nazvao "histerijom" i rekao da interes od eksplozije ima treća, antiruska strana. Nakon eksplozije u nedelju, predsednik Sakašvili je najavio aktiviranje međunarodnog projekta Baku–Tbilisi–Erzerum i projekat Šah–Deniz u kom bi Gruzija bila tranzit-zemlja gasovoda iz Azerbejdžana u Tursku. Jermenija je, politički gledano, pretrpela posledice eksplozije cevi i ostala odsečena od ruskog gasovoda ni kriva ni dužna. Rusija i Jermenija su tradicionalni politički partneri, pa je cena za ruski gas Jermeniji ostala nepromenjena – samo 54 dolara do 1. aprila 2006. godina. Najavljeno poskupljnje Rusija je spremna da ne primeni ukoliko joj Jermenija ustupi značajan deo vlasništva termoenergetskog i gasovodnog sistema. Predsednik Jermenije Robert Kočarjan nedavno je posetio Moskvu i predložio projekat u kom bi Rusija sa Jermenijom učestvovala sa 45 odsto investicija u gasovodu Iran–Jermenija koji treba da bude završen do kraja 2006. godine. U tom slučaju, kako tvrdi ruski list "Komersant", Rusija bi kontrolisala tranzit iranskog gasa u Gruziju, Ukrajinu i Evropu.\nŠto se tiče Moldavije, koja je pre energentske krize bila na rubu prelaska u savezništvo sa Zapadom, Rusi nisu bili nostalgični pa nisu imali milosti ni prema komunistima lidera Vladimira Voronjina, koji su jedini ostali na vlasti na postsovjetskim prostorima. Glava Gasproma Aleksej Miler doputovao je 16. januara u prestonicu Kišinjev i potpisao ugovor o kupovini gasa do marta 2006. godine po ceni od 110 dolara, ali pod uslovom da Kišinjev ustupi značajan procenat moldavskog Moldovagasa koji bi na taj način prešao u ruke Gasproma. Odluka moldavskih komunista da se ponovo sa osmehom vrate u zagrljaj "baćuški" usledila je nakon nekoliko dana opšte hladnoće u zemlji koja je nastala posle potpunog isključenja Moldavije iz gaso-transportne mreže.\nGrađanima Novog Sada pretila je opasnost da utorak 24. januar dočekaju sa hladnim radijatorima. Međutim, zahtevi za pokretanje novosadske Termoelektrane, koje je JP Srbijagas uputio EPS-u i Ministarstvu za rudarstvo i energetiku, nisu urodili plodom. Problem je nastao na relaciji EPS – Naftna industrija Srbije, jer EPS nije želeo da plati mazut po važećoj ceni od 23 dinara po kilogramu. Srećom, u pomoć je priskočila gradonačelnica Novog Sada Maja Gojković sa ponudom da Skupština grada plati razliku između prodajne cene mazuta i one koju je EPS spreman da plati. U utorak su radijatori u Novom Sadu ipak bili topli, ali ne zadugo. Naime, u jutarnjim satima došlo je do prekida u isporuci toplotne energije zbog hidrauličkog udara na vrelovodu. Tri od četiri toplane na užoj teritoriji grada prekinule su rad. U trenutku pisanja ovog teksta (utorak popodne) radovi na popravci vrelovoda još su u toku, dok grejanje nema samo naselje Grbavica, gde se kvar i dogodio. U međuvremenu, radnici EPS-a su zaključili da nije baš najbolji trenutak za štrajk, koji su odlučili da zamrznu zbog trenutne situacije u zemlji, ali i "da bi se otklonio strah građana od uvođenja redukcija". U ostalim gradovima u Srbiji stanje je manje-više normalizovano. Problema ima u Jagodini, jer tamošnja toplana nema mogućnost prebacivanja na mazut, pa koristi postojeće količine gasa. Gradska toplana u Nišu prešla je na mazut u ponedeljak, a ono što brine upravu nije to što gasa nema, već šta će biti kada nestašica prođe. Prema rečima Dušana Todorovića iz Gradske toplane Niš, da bi postrojenja ponovo prešla na gas, potrebno je napraviti višednevnu pauzu u snabdevanju korisnika toplotnom energijom, što ne bi smelo da se desi. U Kragujevcu nestašicu osećaju samo stanovnici prigradskih naselja koji gas koriste umesto električne energije, zbog niskog pritiska u gasovodu. Zagrevanje fabrike Zastava svedeno je na energetski minimum, dovoljan da ne dođe do smrzavanja instalacija. U Kliničko-bolnički centar u ovom gradu stigle su dodatne količine mazuta i uglja, pa je i tamo grejanje normalizovano. Toplane u ostalim gradovima u Srbiji, zbog niskih temperatura, greju tokom cele noći, koristeći, naravno, mazut.